Amerika otvara još jedan front protiv Rusije i Kine - 16.05.2016, Sputnik Srbija\nAmerika otvara još jedan front protiv Rusije i Kine\nAmerikanci optužuju Moskvu i Peking da se služe dezinformacijama i manipulacijama i da koriste brojne instrumente propagande kako bi smanjili uticaj SAD u... 16.05.2016, Sputnik Srbija\n15:24 16.05.2016 (Osveženo: 15:30 16.05.2016)\n© Flickr / DonkeyHoteyBarak Obama\nAmerikanci optužuju Moskvu i Peking da se služe dezinformacijama i manipulacijama i da koriste brojne instrumente propagande kako bi smanjili uticaj SAD u svetu, pa u Vašingtonu već uveliko kuju planove kako da na informacionom bojnom polju „slome“ Rusiju i Kinu.\nU Moskvi to vide kao primer još jedne američke histerije koja pokazuje slabost američke pozicije u informativnoj sferi i poručuju da Rusija ima čime da odgovori.\n18 April 2016, 09:33\nU američkom Kongresu je već predstavljen Nacrt zakona o osnivanju Centra informativne analize i reagovanja pri Stejt departmentu, koji će se „odupreti stranoj propagandi i dezinformaciji“, pre svega ruskoj i kineskoj.\nGlavni akcenat, prema rečima autora, biće stavljen na propagandu usmerenu protiv nacionalne bezbednosti SAD.\nPrema mišljenju jednog od autora ove inicijative, kongresmena republikanca Adama Kincingera, Moskva „nastavlja da širi dezinformacije i mitove“ i tako podriva interese SAD u zemljama poput Ukrajine, što dovodi do nestabilnosti u toj državi i nizu drugih.\n„Kada takve zemlje kao što su Rusija i Kina učestvuju u hibridnim vojnim kampanjama SAD dobijaju jedinstvenu mogućnost da odgovore na te strane manipulacije tako što će podstaći slobodan protok istinitih informacija“, rekao je Kincinger, ističući da će to obezbediti „stabilnost u svetu i sprečiti sukobe“.\nAmerički kongresmeni takođe navode da strana propaganda ne samo da širi antizapadno raspoloženje, već i manipuliše javnim mišljenjima, podriva demokratiju i interese SAD.\n6 April 2016, 12:56\nRuski eksperti ocenjuju da ideja američkih kongresmena o stvaranju Centra za borbu protiv strane propagande govori o slabosti aktuelnih pozicija SAD u informacionoj sferi i da je to još jedan primer nemoći, koju Amerikanci pokušavaju da eliminišu starim metodama.\nStručnjaci sumnjaju da će ovakav pristup Vašingtona dati efikasne rezultate.\nOni smatraju da bi Rusija na ovaj potez Amerikanaca trebalo da odgovori svojim pragmatičnim stavom, a takođe profesionalizmom i objektivnošću.\nZamenik šefa komiteta Ruske dume za međunarodne poslove Leonid Kalašnjikov ocenjuje da je stvaranje ovog američkog Centra „primer histerije“ i poručuje da će Rusija preduzeti odgovarajuće mere u slučaju da ovaj nacrt zakona bude u SAD usvojen.\nPredsednik komiteta Saveta federacije za međunarodne poslove Konstantin Kosačev ocenjuje da SAD idu putem SSSR-a sa svojim „sofisticiranim sistemom kontrapropagande“.\nI Srbija učesnica u američkim vojnim vežbama u Rumuniji (video)\n16 Maj 2016, 12:41\n„Po svemu sudeći, američke kolege su rešile da se ozbiljno pozabave „tokovima istine“, kojima Amerika treba da „zapljusne“ ceo svet, kako bi američke stavove prihvatili kao jedinu moguću istinu. To veoma podseća na praksu bivšeg SSSR-a sa svojim sofisticiranim sistemom kontrapropagande. Tada su o tom sistemu u SAD govorili da se direktno suprostavlja principima slobode, reči i pluralizma mišljenja. Postavlja se pitanje – šta se promenilo od tada? Vreme ili običaji?“, napisao je Kosačev na svom profilu na Fejsbuku.\nOn je podsetio da su u martu američki senatori Portman i Merfi već napravili sličan nacrt zakona i da su predložili da se osnuje novi mešoviti centar za analizu informacija i reagovanja u sastavu Stejt departmenta, ali sa „aktivnim učešćem“ Pentagona i drugih institucija.\n„Stvara se utisak da intenzitet zakonodavne kreativnosti kongresmena raste obrnuto proporcionalno ubedljivosti američkih poduhvata na svetskoj sceni“, zaključio je Kosačev.


#EUzatebe Kampanja “Bolji smo zajedno” – Plodna Zemlja\nDelegacija Evropske unije u Srbiji, u okviru svoje već prepoznatljive platforme #EUzatebe, pokrenula je kampanju “Bolji smo zajedno” koja promoviše brojne vrednosti koje čine temelje Evropske unije i koje građani njenih zemalja i građani Srbije zajednički dele. Kampanja je simbolično započela na Dan Evrope, 9. maja, Festivalom Evrope i koncertom “Bolji smo zajedno”, na Trgu slobode u Novom Sadu.\nJEDNAKOST svih građana, DOSTOJANSTVO i poštovanje svake osobe, OČUVANJE prirodnog i kulturnog blaga zemlje, BLAGOSTANJE i uređen život, MOGUĆNOST obrazovanja i profesionalnog razvoja, PODSTICAJ, MIR, DEMOKRATIJA, ZAŠTITA, ODRŽIVOST, SLOBODA, PARTNERSTVO, SOLIDARNOST i LJUBAV bez granica – su vrednosti i ciljevi koje građani Srbije dele sa građanima Evropske unije i koje su čvrst osnov za izgradnju bezbednije i održive budućnosti za sve.\nOkupljeni pod krovom kulturne, ekonomske i društvene razmene, jedni druge činimo boljima, bezbednijima i stvaramo zajedničke prilike za budućnost. Kampanja “Bolji smo zajedno” prikazuje 15 stvarnih priča ljudi i njihovo iskustvo o zajedničkim vrednostima koje dele sa EU. Kampanja je počela Festivalom Evrope na kome su se predstavile brojne zemlje članice EU, ali i večernjim koncertom orkestra mladih sa Zapadnog Balkana i specijalnim gostima iz Srbije pod nazivom “Bolji smo zajedno” na Trgu slobode u Novom Sadu, Evropskoj prestonici kulture za 2022. godinu. Celokupna kampanja, uključiće televizijske spotove, bilborde i kontinuiranu komunikaciju na društvenim medijima i portalima.\nNa proslavi Dana Evrope 9. maja u Novom Sadu, realizovana u sklopu kampanje “Bolji smo zajedno”, Ambasador Evropske unije u Srbiji Emanuele Žiofre uputio je poruku građanima Srbije:‘Ujedinjeni u raznolikosti– bolji smo zajedno. Srbijo, možeš da računaš na Evropsku uniju, Srbijo, Evropska unija računa na tebe’.\nEvropska unija donirala je Srbiji više od 3.6 milijardi evra od 2000. godine i najveći je donator i najznačajniji partner u modernizaciji\ndruštva i insitucija. Sredstva EU korišćena su za reforme brojnih oblasti: infrastruktura, obrazovanje, poljoprivreda, kultura, privreda,\nindustrija, mala i srednja preduzeća, energetika, državna administracija, socijalna inkluzija, zaštita od poplava, životna sredina. Evropska unija opredelila je više od 200 miliona evra za podršku tržišnoj ekonomiji Srbije.\nEU promoviše inovacije u oblasti nauke i tehnologije i podržava povezivanje istraživanja i razvoja sa tržištem. Podrška EU stimuliše razvoj preduzetništva i povezuje poslovnu, akademsku i naučnu zajednicu. Ove aktivnosti imaju za cilj povećanje broja radnih mesta, poslovnih šansi i konkurentnosti proizvoda.\nTagovi#EUzatebe Bolji smo zajedno Dan Evrope Delegacija Evropske unije u Srbiji Evropska Unija\nOD 21. do 27. maja Međunarodni sajam poljoprivrede na Novosadskom sajmu


Sjajnim solo resitalom Kraljević zatvorio 36. Dane muzike - Herceg Novi Cool\nKoncetom najboljeg crnogorskog pijaniste Borisa Kraljevića, koji je izveo odabrana djela austrijskog kompozitora Franca Šubreta, završeni su 36. Dani muzike. Hercegnovski festival klasične muzike prethodnih je deset dana ugostio virtuoze sa tri kontinenta, a ove godine uveo i nove lokacije za koncerte, kao i jednu novu formu izražaja.\n“Ove godine uvršteno je i tri fenomenalna resitala za klavir solo sa idejom da se na taj način što bolje iskoristili novi vrhunski klavir koji je sada na upotrebi u Dvorani Park”, rekao je Kraljević koji i umjetnički direktor Dana muzike, akoji je na završnom koncertu i pokazao svu opravdanost te ideje izvodeći Šubertove četiri empromptije za klavir opus 90 i veliku sonatu u A-duru.\nUz konstataciju da hercegnovska publika zna da cijeni i sluša klasičnu muziku, Kraljević je nakon zatvaranja istakao da su Dani muzike i sa druge strane ispunili svrhu i još jednom okupili poklonike umjetničke muzike, ali i privukli novu, mladu publiku čime se doprinosi u razvoju hercegnovske kulture.\n“Svakog ljeta, već 16 godina, Boris Kraljević za svoj rodni grad komponuje novu muzičku priču, čija polifonijska struktura, zbog brižljivog odabira\nrepertoara i izvođača uvijek zvuči harmonično. Njegove muzičke priče su posvećene Herceg Novom, ali su one ujedno i hercegnovske internacionalne i kosmičke”, kazala je na zatvaranju Dana muzike, direktorka producenta festivala JUK Herceg fest Gordana Porobić Krcunović.\nUz podsjećanje da su ranija izdanja imali Podijum mladih, Kraljević je najavio da bi naredni Dani muzike mogli imati segment posvećen\nmladim ljudima, pogotovo jer je sada obnovljena saradnja Dana muzike i hercegnovske Muzičke škole.\n„Veoma važan nam je i početak saradnje sa turskim Kulturnim cenrom Yunus Emre iz Podgorice, koji se ogledao u odličnom nastupu kvarteteta Hrizanetem, sa repertoarom koji smo zajednički dogovorili. Turska je zemlja sa izuzetno bogatom kulturom i istorijom, i\nnadama se da će ova saradnja da traje“, zaključio je Kraljević\nPrethodni članakU Đenovićima koncert džez i soul dive Beti Đorđević\nSljedeći članakOtvoren 17. Međunarodni sajam knjiga Trg od knjige


SERIJA POZAJMICA Novi odlasci iz Crvene zvezde - MaxBet Sport\nUspeo je mladi srpski fudbaler Nemanja Stojić sa Grafičarom da odradi dobar posao prošle sezone, a stručni štab Crvene zvezde je procenio da je defanzivac prerastao Prvu ligu. Pored nekoliko zainteresovanih klubova, prelomljeno je da štoper narednih godinu dana provede na pozajmici u ekipi Zlatibora.\nPRIMEIRA: Porto je nadomak šampionske titule. Imaće priliku da je overi na svom Dragau, protiv velikog rivala Sportinga. Verujemo da će da je iskoristi. Kvota u MaxBetu na trijumf “zmajeva” je 1.75.\nPored defanzivca, još nekoliko igrača iz Grafičara je stiglo u redove novog superligaša, a dogovorena je pozajmica i golmana Milosa Čupica i veziste Dimitrija Pobulića. Najavu ovih transfera ste već mogli da pročitate na našem portalu.\nŠef stručnog štaba Crvene zvezde je dugo razmatrao i da li da pošalje na nove pozajmice štopera Strahinju Erakovića i napadača Nikolu Krstovića. Na kraju je ipak odlučio da se oni priključe prvom timu na pripremama.\nKao i prošle sezone, pojedini omladinci šampiona Srbije kaliće se u Graficaru, dok je Miloš Pantović otisao na pozajmicu u Voždovac. Zanimljivo, “zmajevi” su želeli i Stojića, ali je procenjeno da je Zlatibor ipak bolja destinacija za njega.\nTagovi:FK Crvena zvezdaFK ZlatiborFudbalski transferiNemanja StojićSuperliga SrbijeTop3\nMaxBet sport otkriva da li Superliga kreće 1. avgusta!\nRUSI BILI KONKRETNIJI Rostov ukrao Zvezdi pojačanje!


Učešće na 11. Regionalnom sajmu privrede – IIB d.o.o.\nRegionalni sajam privrede je i ovaj put okupio rekordan broj izlagača, preko 100. Drago nam je da je ova manifestacija, iz godine u godinu, sve veća i sa sve više posetilaca. Imali smo prilike da se družimo sa brojnim privrednicima. Posetioci štanda su, za vreme trajanja sajma, mogli da vide kako rade Mali UPIS i UPIS.Kasa kao i da saznaju kako smo rešili neke specifične probleme. Naša ponuda je posebno bila zanimljiva preduzećima koja imaju ili planiraju da uvedu HACCP standard, pošto UPIS omogućava praćenje artikala po serijama- sledljivost u proizvodnji. Proizvodnja hrane zahteva ispunjenje rigoroznih standarda, kako bi se ispoštovala bezbednost po zdravlje ljudi, a bilo im je drago kada su saznali da UPIS u ovom pogledu nimalo ne zaostaje za poznatim svetskim rešenjima. Štaviše, pošto imamo dugogodišnje iskustvo nudimo i neke funkcionalnosti koje ona ne poseduju.\nOrganizatori su i ove godine pokazali tradicionalno lepo sremačko gostoprimstvo. Nadamo se da će biti prilike da se na istom mestu družimo i naredne godine, uz još više posetilaca i sa još bogatijim programom.


Milan Stanojević iz Vlasotinca je omladinski šampion Srbije u boksu - Dnevnik Juga\nPočetna / SPORT / Milan Stanojević iz Vlasotinca je omladinski šampion Srbije u boksu\nS. Zdravković 15/04/2019\tSPORT, Vlasotince Ostavi komentar\nOmladinsko prvenstvo Srbije u boksu za 2019.godinu održano je od 10. do 14. aprila u sportskoj hali „Kej“ u Pirotu. Učešće na ovogodišnjem prvenstvu uzela su 60 klubova iz cele Srbije, a tokom 5 dana takmičenja, pred oko 500 gledalaca, nastupila su oko 300 takmičara.\nBokserski klub „ARENA“ iz Vlasotinca ostvario je dobre rezultate osvojivši ukupno 4 medalja i to jednu zlatnu, jednu srebrnu i dve bronzane. Osvajač zlatne medalje i omladinski šampion Srbije za 2019. godinu je Milan Stanojević. Srebrnu medalju i drugo mesto u Srbiji osvojio je Pavle Takić, dok su osvajači bronzanih medalja i trećeplasirani u Srbiji Alek Andrejević i Ognjen Mitić iz Vlasotinca.\n„Zadovoljni smo rezultatima koje smo ostvarili na državnom prvenstvu, koje je takmičenje najvišeg ranga u Srbiji. Smatram da su naši bokseri mogli da ostvare još bolji rezultat, jer su dva naša boksera imali loš dan u polufinalnim mečevima, pa su nam izmakla još dva finala. Osvojene medalje su svakako uspeh, ali i obaveza da se u buduće još više radi, jer u boksu opstaju samo najhrabriji i najuporniji. Višegodišnjim stručnim radom mi smo na pravi način kreirali uspešne korake ovih mladih sportista u njihovoj karijeri. Na ovogodišnjem državnom prvenstvu uspeli smo da održimo kontinuitet u osvajanju medalja i da zadržimo rang jednog od boljih klubova u Srbiji“, rekao je Milan Jović, trener bokserskog kluba „Arena“ Vlasotince.\nPrethodni U susret Uskrsu likovno-literarne radionice za decu\nSledeći Tehnička škola iz Vlasotinca učestvovala na promociji dualnog obrazovanja u Novom Sadu\nOtvoren je tradicionalni turnir u malom noćnom fudbalu u Gornjoj Jajini u organizaciji MZ „Jajina“, …


Vesti online / Vesti / Srbija / Lideri SzS položili venac sa fotografijom Olivera Ivanovića ispred zgrade Pinka\nLideri SzS položili venac sa fotografijom Olivera Ivanovića ispred zgrade Pinka\nLider Saveza za Srbiju polažu venac ispred Pinka\nOkupljeni lideri nisu davali izjave za medije, ali je performans prokomentarisao Borko Stefanović ispred Vlade Srbije uoči početka protesta "Jedan od pet miliona". Predsednik Levice Srbije izjavio je da su lideri SzS ispred TV Pink položili venac i fotografiju u počast ubijenog lidera Građanske inicijative SDP Olivera Ivanovića i žrtve propagande te televizije.\nNakon što su predstavnici SzS otišli, sa zvučnika ispred Pinka puštena je muzika. Kako N1 nezvanično saznaje, najavljene protestne šetnje do zgrade Pinka večeras neće biti. Organizatori protesta "1 od 5 miliona" u Beogradu najavljivali su prethodnih dana da će se današnja šetnja završiti ispred zgrade RTV Pink, koju demonstranti nazivaju propagandnom mašinom vlasti.\nSRBIJA Protesti širom Srbije: U Nišu Vlado Georgiev, u Leskovcu Borko Stefanović


Turčin koji je usmrtio Šabana Šaulića pušten iz pritvora!\nTurčin, Alsin Levent koji se tereti za ubistvo kralja narodne muzike Šabana Šaulića sačekaće suđenje van pritvora!\nSportski komentator Milojko Pantić (72) zadržan je noćas u policijskoj stanici na trežnjenju, nakon što je u alkoholisanom stanju svojim vozilom „ford fokus“ udario u džip interventne...\nPoznati sportski komentator Milojko Pantić (72) uhapšen je sinoć, nakon što je svojim vozilom "ford fokus" udario u džip interventne jedinice na Novom Beogradu.\nUdes kod Lozovika, duge kolone na auto-putu (VIDEO)\nNa auto putu kod Lozovika dogodila se saobraćajna nesreća u smeru ka Beogradu, što je izazvalo duge kolone vozila, javlja RTS.\nTežak udes na Ibarskoj, poginula jedna osoba, dvoje teže povređeno\nU saobraćajnoj nesreći koja se dogodila na Ibarskoj magistrali kod skretanja za Rušanj jedna osoba je stradala, javili su beogradski mediji.\nUžice: Uhapšena dva Gruzina zbog krađe\nPripadnici MUP-a u Užicu rasvetlili su četiri krivična dela teška krađa i uhapsili dvojicu državljana Gruzije, zbog postojanja osnova sumnje da su izvršili ova krivična dela, kao i krivično...\nEksplozija na Banovom brdu: Bačena ručna bomba ispred vrata stana uglednog lekara\nU zgradi u Izvorskoj ulici na Banovom brdu eksplodirala je ručna bomba ispred vrata stana uglednog lekara, prenose mediji.


Policajcu biciklizam relaksacija od svakodnevnih obaveza | Palelive.com\nPočetna Novosti Sport Policajcu biciklizam relaksacija od svakodnevnih obaveza\nInspektor za sprečavanje privrednog kriminaliteta u Policijskoj upravi Istočno Sarajevo Miroslav Klačar sa Pala već 13 godina se bavi biciklizmom i nastoji da svakodnevno pređe po nekoliko kilometara kako bi se relaksirao i odmorio od svakodnevnih obaveza.\nOvaj četrdesettrogodišnji pripadnik Ministarstva unutrašnjih poslova Republike Srpske od 2005. godine je član Biciklističkog kluba „Javorina“ Pale, i kako kaže, biciklizmom se bavi jer voli aktivnosti, avanturu i izazove.\nOn poručuje da bi ljudi trebalo da se bave onim što vole i onim što žele, jer će im relaksacija omogućiti da na kratko zaborave svakodnevne životne probleme koji stvaraju stres.\nGovoreći o aktivnostima kluba čiji je član, Klačar navodi da je prvo duže putovanje na koje su se uputili 2008. godine bila posjeta manastiru Hilandar na Svetoj Gori, a put dug 1.000 kilometara trajao je šest dana.\nPrema njegovim riječima, u italijansko mjesto Bari na poklonjenje moštima Svetog Nikole otišli su 2012. godine savladavši etapu dugu 1.550 kilometara, a naredne godine organizovali su osmodnevno putovanje u Jaši u Rumuniji.\nKao jednu od najzanimljivijih ekspedicija, Klačar izdvaja put u Češku 2016. gdje su članovi kluba odali počast pripadnicima Mlade Bosne, koji su umrli u tamnici, koja se nalazi 60 kilometara sjevernozapadno od Praga prema NJemačkoj.\nKlačar napominje da su u ovom klubu dosada imali pet velikih ekspedicija, da su izvan granica BiH prešli više od 7.000 kilometara, i obišli 12 evropskih zemalja.\nNavodeći da je vožnja biciklom do udaljenih destinacija, uključujući i poklonička putovanja, spoj različitih motivacija, Klačar pojašnjava da su to elementi duhovnog, turističkog i sportskog izazova.\n„Spoj te tri stvari čini jedan ugođaj koji se pamti za čitav život“, poručuje Klačar.\nPrema njegovim riječima, klub ima podršku lokalne zajednice i privrednika koji im uvijek izlaze u susret, između ostalog i zbog toga što na taj način promovišu ovaj kraj.\nOve godine članovi Biciklističkog kluba „Javor“ planiraju put u Moskvu. Za 18 dana trebalo bi da pređu 2.800 kilometara, a cilj ovog putovanja, kaže Klačar, jeste izražavanje zahvalnosti ruskom narodu koji je uvijek kroz istoriju pomagao Srbima.\nPrethodni članakBuloščić: Ugovoreni poslovi u vrijednosti oko osam miliona KM\nNaredni članakOdržano Prvenstvo BiH u kik boksu


Poslanica u Evropskom parlamentu Tanja Fajon izabrana je za novu predsednicu Odbora za stabilizaciju i pridruživanje Srbije i Evropske unije (EU).\nKako je saopštila njena kancelarija u Briselu, Fajon je izrazila veliko zadovoljstvo i čast što joj je pružena mogućnost da predsedava delegacijom Evropskog parlamenta pri Parlamentarnom odboru za stabilizaciju i pridruživanje između Srbije i EU.\n"Srećna sam što nastavljam da se bavim Srbijom i što sam dobila priliku da se potpuno posvetim njenoj evropskoj integraciji. Budite uvereni da ću dati sve od sebe tokom narednog perioda u cilju jačanja odnosa i zbližavanja Srbije i EU", navodi se u saopštenju.\n"Od velike je važnosti", navela je Fajon, "nastaviti evropski put Srbije i omogućiti da se njene integracije kreću u pozitivnom smeru".\n"Budućnost celog Zapadnog Balkana nalazi se u EU. Cilj Srbije upravo i jeste da postane ravnopravna članica EU i da se pridruži porodici evropskih zemalja. Moje želja i obaveza u narednom periodu predsedavanja, biće da tako nešto probam i da ostvarim. Takođe, trudiću se da što više približim kako Srbiju EU, tako i EU Srbiji. Stremiću ka tome da to uradim na obostrano zadovoljstvo obeju strana", istakla je.\nTanja Fajon je navela da se raduje novim izazovima, "uz uverenje da ćemo zajedno uspeti sve da ih pređemo i dokažemo da je put reformi koji je Srbija započela pravi put i da se upravo posle dosta teškog posla i dugih pregovora, nalazi trijumfalni završetak".


Info027 - Mališani posetili Opštinu\n- Hvala vam što ste došli kod nas i ulepšali nam ovaj radni dan. Želim da znate da mi u ovoj zgradi svakodnevno brinemo o vama na različite načine, jer je to zadatak nas starijih. Uređujemo vaše vrtiće, škole, nabavljamo nove knjige za biblioteku, ali pripremamo i koncerte, izložbe i radimo sve ono što bi doprinelo vašem boljem životu, rekao je zamenik predsednika Paunović.\n- Obećavam da ćemo se mi stariji potruditi da vam pomognemo i stvorimo uslove za vaše koračanje putem uspeha. Želim da vam svaka nedelja u vašem životu bude lepa kao ova. Budite vredni, učite i stvarajte svojim znanjem lepšu budućnost za sve vas, poručio je deci Paunović.\nMališani su kao i svake godine sa svojim vaspitačima obišli zgradu Opštine, a njihov smeh i graja podsetili su da se o njima treba brinuti svakodnevno.\nViše iz ove kategorije « Gostovali glumci iz Republike Srpske\tU okviru Dečije nedelje igre i kreativnost »


Crnogorski oficir prisustvovao proslavi Oluje! | Skandalozno\nSRAMOTA: Crnogorski oficir prisustvovao proslavi „Oluje“ pod barjakom „Za dom spremni“ – FOTO\nProslava “Oluje” – foto: Tanjug/Hina\nUpravo, u direktnom prenosu HRT-a sa tvrđave u Kninu, imali smo priliku da vidimo kako predstavnik Crne Gore, uz ustašku ikonografiju i zastave „Za dom spremni“, slavi godišnjicu najvećeg etničkog čišćenja u Evropi nakon Drugog svetskog rata.\n„Da li su ovo prvi udbaš Crne Gore, sada u ulozi premijera, i njegov potrčko ’beli orao‘, poslali delegaciju da se dodvori krvnicima, ’komšijama‘, da pljune na grobove naših rođaka, prijatelja, koji su stradali od ustaškog noža tokom rata devedesetih? Da li se ovo šalje neka poruka Srbima iz Crne Gore kada se predstavnik ove vlasti nalazi rame uz rame sa Gotovinom, Markačem i drugim zlikovcima?\nI da li, u stvari, ova vlast i može biti drugačija kad je za svoju ideju vodilju odabrala Sekulu Drljevića“, napisao je Vučurović.\nBudite prvi sa komentarom na članku "SRAMOTA: Crnogorski oficir prisustvovao proslavi „Oluje“ pod barjakom „Za dom spremni“ – FOTO"


EU neće odustati od BiH, dugujemo to njenim građanima – Fokus.ba\nDan Preda za Fokus.ba\nEU neće odustati od BiH, dugujemo to njenim građanima\nPosebno je naglasio da se iz Brisela ne mogu rješavati problemi BiH\nIzvjestitelj Evropskog parlamenta za Bosnu i Hercegovinu Cristian Dan Preda izjavio je u intervjuu za Fokus.ba da je snažnije djelovanje EU u BiH i općenito na Zapadnom Balkanu najbolji način da se spriječi uticaj drugih velikih sila.\n„Mislim da su svi u EU posvećeni nastojanjima da se pomogne Bosni i Hercegovini. Nećemo odustajati. Mi to dugujemo građanima BiH kojima treba pozitivna perspektiva i konkretni odgovori na njihova pitanja“, rekao je Preda.\nZa naš portal Preda je govorio i o političkoj i ekonomskoj situaciji u BiH, proteklim izborima u našoj zemlji, formiranju vlasti, preprekama na putu BiH ka EU itd.\nKao izvjestitelj Evropskog parlamenta za BiH kako gledate na trenutnu političku i ekonomsku situaciju u BiH i kakav je općenito dojam o BiH u evropskim diplomatskim krugovima?\nKada sam preuzeo odgovornost da budem izvjestitelj za vašu zemlju, prije četiri godine, imao sam velike nade da će BiH napredovati na putu ka Evropskoj uniji. Takvo očekivanje je, u početku, bilo popraćeno pozitivnim koracima u BiH, pogotova nakon prihvatanja novog pristupa EU. Neću nabrajati baš sve, ali ti su koraci dobro poznati: usvojen je dokument o posvećenosti EU integracijama, kao i Reformska agenda, koja je trebala da riješi ekonomsko-socijalne probleme. To je doprinijelo stupanju na snagu Sporazuma o stabilizaciji i pridruživanju, kao i zvaničnom zahtjevu za članstvo u EU, odgovorima na upitnik Evropske komisije itd. Sve su ovo bili ohrabrujući koraci, ali u posljednje vrijeme, na ovoj pozitivnoj putanji kojom se BiH kretala ka EU, došlo je do usporavanja.\nU BiH su sada ponovo došla u fokus politička neslaganja, a pogotovo je to bilo očito tokom predizborne kampanje. Mislim da je generalni dojam u Evropskom parlamentu jedna vrsta zabrinutosti za BiH. Da li će vaša zemlja moći da nastavi sa prijeko potrebnim reformama i da li će ih moći ubrzati, kako bi mogla sustići druge zemlje regije na putu ka EU i biti bliže EU standardima? Ili će ponovo upasti u političke podjele? Bojim se da odgovor na ovo pitanje leži isključivo među političkim elitama u vašoj zemlji.\nMislim da su svi u EU posvećeni nastojanjima da se pomogne Bosni i Hercegovini. Nećemo odustajati. Mi to dugujemo građanima BiH kojima treba pozitivna perspektiva i konkretni odgovori na njihova pitanja. Ali mi ne možemo rješavati probleme BiH iz Brisela. Potrebni su odgovorni političari i odgovoran kurs u čijem će fokusu biti interes građana, a sve to treba doći iz BiH.\nPojedini visoki zvaničnici EU i SAD-a u proteklim su mjesecima isticali da se zapadne zemlje moraju više posvetiti BiH, Makedoniji i ostalim balkanskim zemljama, zbog rastućeg uticaja Rusije, Turske i Kine. Da li će do toga zaista doći u narednom periodu i kako će se to manifestovati?\nSve zemlje Zapadnog Balkana već više od godinu prominento se nalaze u agendama EU. Još od govora predsjednika Junckera iz septembra 2017. godine postoji obnovljeni interes za regiju Balkana i postoje ozbiljna nastojanja da se osmisli kredibilna strategija proširenja. Na taj način Zapadni Balkan bi postao bliži Evropskoj uniji. Moramo to nadograđivati zajedno sa partnerima iz regije i transformisati ove mogućnosti u realnost. Kao što sam rekao u svom govoru u Strasbourgu, 2018. godina je bila godina mogućnosti za Zapadni Balkan, a 2019. godina treba biti godina dosljednosti.\nZapadni Balna mora ostati politički prioritet i mi moramo raditi na tome prije isteka mandata ovog Evropskog parlamenta i Evropske komisije. S druge strane, moraju nas jednakom upornošću pratiti i zemlje koje žele postati članice EU, pogotovo u oblastima kao što su vladavina prava, pravda i ljudska prava.\nPrimijetili smo rast uticaja drugih velikih sila u BiH i široj regiji. Za mene, snažnije djelovanje EU u BiH i općenito na Zapadnom Balkanu je najbolji način da se spriječe takvi uticaji i da se omogući progres ka evropskim vrijednostima, političkoj stabilnosti i ekonomskom prosperitetu.\nKako gledate na protekle izbore u BiH, samu regularnost izbornog procesa i kakva su vaša očekivanja kada je riječ o formiranju vlasti u narednim sedmicama ili mjesecima?\nPrema preliminarnim nalazima međunarodnih posmatrača koji su bili u vašoj zemlji, uključujući i misiju Evropskog parlamenta koju je predvodio moj kolega Frank Engel, izbori održani 7. oktobra bili su kompetitivni i dobro organizovani, i pored pojedinih neregularnosti na dan izbora i tekućih izazova. U isto vrijeme posmatrači su primijetili kontinuirane etničke podjele i polariziranu predizbornu kampanju koja je bila usmjerena na podjele iz prošlosti, umjesto da ponudi odgovore na konkrente probleme građana BiH. Ova polarizirana kampanja je nešto što sam i ja zabilježio u nacrt svog izvještaja kojeg sam predstavio Komitetu za vanjske poslove Evropskog parlamenta u augustu ove godine.\nŠto se tiče navoda o neregularnosti, to trebaju provjeriti stručne i nadležne institucije. To je normalan proces u svakoj demokratiji.\nKada je riječ o formiranju vlasti, moja očekivanja su jednostavna i već sam ih uvrstio u nacrt svog izvještaja. Jedan od osnovnih uslova za članstvo u EU jeste mogućnost održavanja kredibilnih izbora kao i implementiranje rezultata tih izbora. To se odnosi na svaku zemlju koja želi postati dio evropskog kluba i osnovni je dio svake funkcionalne demokratije. Očekujem da se pronađe rješenje, kako bi rezultati izbora bili implementirani bez problema. Očekujem od političkih snaga u BiH da se ponašaju odgovorno i da formiraju vlast bez bespotrebnih odgađanja. Ne smije biti gubljenja vremena na ovome, jer je BiH već imala mnogo kašnjenja na putu ka EU. Iz ove perspketive, za mene, svaki pokušaj blokiranja uspostave vlasti je neprihvatljiv.\nŠta su najveće prepreke na putu BiH ka EU?\nMnogo je prepreka koje će BiH morati savladati kako bi se pridružila evropskoj zajednici. Pristupanje Evropskoj uniji veoma je zahtjevan proces i EU standardi su iznimno visoki u brojnim oblastima. Raširena korupcija u BiH je jedan od većih izazova. Također, to su oblasti vladavine prava i ljudskih prava. Također, potrebni su odlučni koraci na polju socio-ekonomskih reformi.\nReformski proces u BiH se mora nastaviti nakon izbora kako bi se napravio napredak u EU integracijama. Osim toga, bit će potrebno provesti reforme izbornog procesa u okviru postojećih institucija, čim se formira vlast.\nVeoma je jasno da su potrebne ozbiljne reforme kako bi se BiH transformisala u funkcionalnu i demokratsku državu, u kojoj će ljudska prava i slobode biti zagarantovane. Samo takva država može se pridružiti Evropskoj uniji, i prije ili kasnije, političke elite u vašoj zemlji morat će se ovim pozabaviti. Stav Evropske komisije zapravo će biti prilika za BiH jer će ukazati na potencijalne probleme.\nNemojmo zaboraviti da će naredne godine u Evropi biti održani izbori. Već se suočavamo sa rastom populističkih partija kao i promjenama stavova prema proširenju EU u više zemalja članica. Naredni saziv Evropskog parlamenta mogao bi izgledati potpuno drugačije od sadašnjeg. Perspektiva promjena u balansu političkih snaga u Evropi treba natjerati političke elite u BiH da shvate kako trebaju iskoristiti ovo malo vremena koje je ostalo do kraja mandata Evropske komisije, kako bi u ovih godinu dana pred nama napravili što više pozitivnih koraka u EU integracijama. To ne može biti postignuto bez funkcionalne vlasti koja će biti u mogućnosti da provodi reforme. Izbor je zapravo jednostavan: krenuti ubrzano ka EU ili vratiti se nazad ka politikim podjelama i političkoj krizi.\n#evropska unija#evropski parlament#izdvojeno#bosna i hercegovina#Cristian Dan Preda\nEvropski parlament upozorio Johnsona da ne pokreće nove pregovore o Brexitu


Rezultati istraživanja: šta Srbija gleda, sluša, pretražuje i čita - Kliping - Agencija za praćenje i analizu medija - Beograd\nU jednoj od naših prethodnih objava dotakli smo se rezultata istraživanja o tome kako ljudi u Srbiji konzumiraju medije i kakve su im navike u vezi sa njima, sa akcentom na nove medije – podcaste i YouTube emisije.\nIstakli smo tom prilikom dva trenda koja su u tesnoj korelaciji – da je praćenje tradicionalnih medija i dalje na visokom nivou, ali da se stvari ipak menjaju u korist upliva novih, digitalnih medijskih formata. Detaljna analiza pružila nam je uvid u srž navika građana Srbije kada je u pitanju njihova povezanost sa medijima.\nRezultate istraživanja u formi Whitepaper-a besplatno mozete preuzeti sa linka ispod.\nPrilično očekivano, tip medija koga prati najveći broj ispitanika je televizija – manje od 3% reklo je da uopšte ne konzumira ovaj medij. Poređenja radi, u SAD televiziju na sedmičnom nivou redovno prati 90% građana, a u Nemačkoj 86%.\nOd mnoštva sadržaja u ponudi, dominiraju kanali sa nacionalnom frekvencijom, dok su sadržaji koji se emituju isključivo putem kablovskih kanala rezervisani za sport, dokumentarne i emisije o prirodi, kao i za animirane filmove.\nRadio svakodnevno sluša 57% ljudi, najčešće dok (se) voze, u želji da se opuste i dok su na poslu („svira u pozadini“). Pored muzike, sadržaji koje konzumenti ovog medija najčešće prate su vesti, vremenska prognoza i stanje na putevima.\nIako su se novine i časopisi odavno „iselili“ i na svoja internet izdanja, papirne verzije su i dalje relativno dosta čitane – 11%, odnosno svaki osmi stanovnik Srbije čita novine svakodnevno, Novine nam služe za praćenje aktuelnosti (38%), dok je 29% ispitanika izjavilo da to čini kada nema ništa drugo da radi ili u čekaonicama (24%).\nSa druge strane, magazini i časopisi su medijski format koji je nešto slabije zastupljen među populacijom, ali ne treba zanemariti činjenicu da 2 od 5 građana ipak konzumira i ovaj format i on itekako ima svoju publiku.\nInternet portali i aplikacije\nInternet portale posećuje 60% populacije, dok to svakodnevno radi 2 od 5 ispitanika.\nOko 40% ispitanika dolazi na portale radi informisanja, a neki od sadržaja koje konzumenti pretražuju na portalima su sport, dešavanja u domaćoj politici i vesti iz lokala i regiona.\nPošto se info portali konzumiraju uglavnom putem web pregledača i računara, vlasnici medija nastoje da u punoj meri uhvate talas mobilnosti i učestalog korišćenja pametnih uređaja (telefona i tableta), a to je najefikasnije učiniti putem aplikacije.\nAplikacije za informisanje koristi 43% populacije, a 69% konzumenata koristi ih svakodnevno. Napomenuli bismo i to da konzumenti ovih formata najčešće koriste domaće aplikacije, da je publika koja koristi ovaj medij u većoj meri muška i uglavnom je čine stanovnici urbanih sredina.\nInformisanje putem društvenih mreža\nIako značajan procenat ispitanika koristi društvene mreže za informisanje, oni tim mrežama ne veruju previše: svega 16% njih više veruje u ono što je objavljeno na njima nego u zvaničnim medijima, dok je stepen poverenja u zvanične medije tek nešto veći (20%). Čak 38% publike zato ne veruje nijednom od ova dva tipa izvora informacija.\nNastavak praćenja trendova\nKao što smo već najavili, planiramo redovno da sprovodimo ovakva istraživanja i da na taj način budemo u mogućnosti da našim klijentima pomognemo u još preciznijem izvođenju zaključaka i boljem planiranju komunikacija.


Sportske.net - Borjan: "Stative su me spasile"; Boaći: "Možemo da se suočimo sa svakom ekipom"\nBorjan: "Stative su me spasile"; Boaći: "Možemo da se suočimo sa svakom ekipom"\nSvoje utiske o utakmici u Kelnu, koja je okočana velikom pobedom Crvene Zvezde, dali su Milan Borjan, Ričmond Boaći i Slavoljub Srnić.\nZvezda je slavila na gostovanju u Kelnu, izborili su izabranici Vladana Milojevića tri vredna boda, a velike zasluge za trijumf od 0:1 u Kelnu idu i na račun golmana "crveno-belih" Milana Borjana.\nOn je uprkos tome što je do skora bio van stroja zbog povrede večeras stao među stative i pružio još jednu blistavu partiju, posebno u finišu utakmice u kojem je Keln na sve načine pokušavao da poravna rezultat.\n"Kako nije, posle toliko godina, čekalo se da se Keln pobedi i na kraju se pobedio. Mislim da smo pokazali karakter, što je najbitnije i izašli sa tri boda što je mnogo bitno za nas", izjavio je Borjan.\nGolman Crvene Zvezde večars je bio na velikim iskušenjima, njegov mreža je na kraju ipak ostala netaknuta, a i sam je priznao da je u par navrata imao sreće.\n"Stative su me spasile večeras, ali cela ekipa je odbrambeno odigrala odlično, trebalo je utakmicu da rešimo već u prvom poluvremenu, ali eto rešili smo tim jednim pogotkom, trebalo je više da bude, ali hvala bogu izašli smo sa tom pobedom, i želeo bih da je posvetim svim navijačima koji su došli ovde da nas podrže", dodao je Borjan.\nSrpskim novinarima u Kelnu, među kojima je bio i naš reporter, obratio se i junak susreta na "Rajn Enerdži" stadionu, Ričmond Boaći.\n"Zahvaljujem se Bogu, porodici, zahvaljujem se ovoj divnoj grupi, mojim saigračima, svom osoblju, kao i navijačima, bez kojih smo niko", izjavio je Boaći.\nReprezentativac Gane je večeras još jednom dokazao klasu, postigao je fantastičan gol u prvom poluvremenu, za koji se ispostavilo da je vredan tri boda.\n"Veoma važna pobeda za nas i veoma smo srećni. Ovo će nam podići moral pred narednu utakmicu, koju igramo protiv Arsenala i mislim da sa ovakvom disciplinom i odlučnošću možemo da se suočimo sa svakom ekipom", dodao je sjajni strelac.\nJoš jedan odličan meč u dresu Crvene Zvezde odigrao je i Slavoljub Srnić.\n"Čestitao bih saigračima, stvarno smo odigrali prefektnu utakmicu, prvo poluvreme pogotvo. Video se timski rad, tako da sam presrećan i ovo nam mnogo znači za dalji tok takmičenja", rekao je Slavoljub Srnić.\n"Crveno-beli" su sada drugi u grupi H, a u narednom kolu grupne faze Lige Evrope na "Rajku Mitiću" dočekuju prvoplasirani Arsenal.\n"Da, drugi smo na tabeli, sada nam dolazi Arsenal, ali do Arsenala ima još dosta utakmica. Moramo da se okrenemo prvenstvu i narednoj utakmici protiv Kruševca. To je takođe vrlo bitna utakmica, kao i protiv Arsenala, pričaćemo kad dođe vreme o njima", dodao je Srnić.\nPitanje za sportske-zašto se 99% mojih komentara na svim vestima ne objavljuju,molim odgovor.Unapred hvala.


Beograd: Parada ponosa bez incidenata - ATA Stars\nHome/Vesti - ostalo/Hot News/Beograd: Parada ponosa bez incidenata\nBeogradska Parada ponosa održana je danas centralnim gradskim ulicama, od Trga Slavija do Trga Republike gde je završena koncertom, a protekla je bez incidenata i uz veliko obezbeđenje policije.\nParadu ponosa podžale su brojne političke i javne ličnosti, a organizatori Prajda su izrazili zadovoljstvo uspešnim održavanjem ovogodišnje Nedelje ponosa i današnjom šetnjom centralnom gradskim ulicama.\nJedan od članova Organizacionog odbora Parade ponosa Boban Stojanović rekao jeda je pre 15 godina, pri pokušaju organizovanja prvog Prajda u Srbiji, Trg Republike bio „krvavi trg“ a da je sada potpuno drugačije.\n„Svaki održani Prajd za nas je najbolji mogući dan i poruka da je život i ovde moguć“, rekao je Stojanović.\nDodao je i da je Prajd praznik svih koji trpe i ćute, počevši od državnih činovnika koji se plaše da ostanu bez parčeta hleba do svih Roma i Romkinja jer niko ne želi da zna kako žive, kao i do osoba sa invaliditetom koje ćute i trpe jer se osećaju kao građani drugog reda.\nPovezana vest: Vojvotinja Kejt rodila ćerku\nPredsednica Odbora Skupštine Srbije za evropske integracije Marinika Tepić rekla da je Prajd dobio još jednu bitku – pomeren je datum održavanja večitog derbija.\n„Malo li je to za Srbiju“, rekla je Marinika Tepić i dodala da će se zalagati u da se uskoro u Skupštini Srbije donese deklaracija protiv homofobije i usvoji nacionalna strategija protiv svake vrste diskriminacije i nasilja.\nPrajd su podržali i aktivisti Prajda iz Osla i Amesterdama, pripadnici švedske policije kao i predstavnici Vlade Srbije i grada Beograda, Demokratske stranke i Liberalno demokratske partije.\nU šetnji je bila i ministarka za državnu upravu i lokalnu samoupravu Ana Brnabić koja je rekla da se stvari menjaju na bolje.\nPovezana vest: Festival sireva drugog vikenda oktobra u Mikser Houseu\n„Ja nisam aktivista, ali ovo mnogo znači za mene, moj grad i moju zemlju“, rekla je Brnabić dodavši da će se i dalje raditi na rešavanju problema LGBT zajednice i da situacija, iako se popravlja, „nije super“.\nUpitana gde su ostali predstavnici Vlade Ana Brnabić je rekla: „Ja sam tu. Znači i da je Vlada tu“.\nGradonačelnik Beograda Siniša Mali rekao je da se Beograd pridružuje gradovima koji dele evropske i civilizacijske vrednosti i da se Srbija kao i njen glavni grad menjaju.\n„Kuma“ ovogodišnjeg Prajda Mirjana Karanović čestitala je svim pripadnicima LGBT populacije koji su, kako je rekla, iskreno i iz čistog srca odlučili da žive zajedno i zahvalila svima koji su su ih podržali.\n„Ljudski život je dragocen, a pravo da živimo slobodno je neotuđivo“, rekla je Karanović, dodavši da je sloboda da svako bude to što jeste i da se ne boji da to i pokaže.\nPovezana vest: Nastavlja se Super liga, derbi u centru pažnje devetog kola\nOna je rekla i da je poznato da je Srbija daleko od slobodne zemlje i da se uprkos tome borimo za sve koji su diskriminisani na bilo koji način.\nTokom šetnje, pojedini građani pozdravljali su sa terasa i mahali učesnicima Parade, a bilo je i onih koji su negodovali, uz istaknutu srpsku zastavu i transparent na kome je na engleskom jeziku bilo ispisano „Sodomija da bude krivično delo“, sa slikom osobe obučene u dugine boje iza rešetaka.\nMeđu učesnicima Prajda bilo je i roditelja sa decom, kao i građana sa kućnim ljubimcima.\nParada ponosa završena je koncertom na Trgu Republike na kome su nastupili Marina Perazić, Nataša Bekvalac, Bojana Stamenov, a saobraćaj u centalnim gradskim ulicama ponovo je uspostavljen oko 15.30.


Godišnjica nemačkog bombardovanja Beograda 1941. godine - Politički.rs\nGodišnjica nemačkog bombardovanja Beograda 1941. godine\nNaredbu za bombardovanje izdao je tadašnji nemački kancelar i vodja Trećeg Rajha Adolf Hitler, a povod za napad bio je državni udar kojim je sa čela Jugoslavije svrgnut knez Pavle Karadjordjević zbog pristupa Silama Osovine, nakon čega se Jugoslavija okrenula Saveznicima.\nU naletima nemačkih aviona 6, 7, 11. i 12. aprila, prema različitim podacima, stradalo je izmedju 2.000 i 4.000 ljudi, porušeno blizu 700 zgrada, više hiljada je oštećeno.\nKratkotrajni “Aprilski rat” završen je 17. aprila 1941. godine okupacijom i podelom Jugoslavije izmedju Sila Osovine.\nZvaničnici Beograda povodom godišnjice položiće vence u 11 sati u Aleji žrtava bombardovanja Beograda na Novom groblju i u 13 sati kod Spomenika pilotima braniocima Beograda na Zemunskom keju.\nNa Kosančićevom vencu u 11 sati biće obeležen Dan sećanja na stradanje Narodne biblioteke Srbije u Drugom svetskom ratu.\nTagged: 6. APRIL, ADOLF HITLER, BOMBARDOVANJE BEOGRADA, II SVETSKI RAT, NACIZAM, NEMAČKA


Nova poslovnica "Telekoma Srbije" u TC "Mercator" Nova poslovnica “Telekoma Srbije” u TC “Mercator” – Personal magazin\nNova poslovnica “Telekoma Srbije” u TC “Mercator”\nKompanija “Telekom Srbija” otvorila je novu poslovnicu u Beogradu, u TC “Mercator, i tom prilikom predstavila nov način opremanja prodajnih mesta sa ciljem kvalitetnije komunikacije sa korisnicima. Novootvoreni prostor predstavlja…\nKompanija “Telekom Srbija” otvorila je novu poslovnicu u Beogradu, u TC “Mercator, i tom prilikom predstavila nov način opremanja prodajnih mesta sa ciljem kvalitetnije komunikacije sa korisnicima. Novootvoreni prostor predstavlja potpuno novi koncept uređenja enterijera koji je zamišljen i realizovan kao mesto koje odaje toplinu životnog prostora svakog od nas, nešto zajedničko što nas spaja, upućuje na prisniji kontakt i neposredniju komunikaciju.\nNatalija Jegdić, izvršna direktorka za privatne korisnike “Telekoma Srbija”, izjavila je da je to samo prvi korak ka potpuno novom doživljaju komunikacije koju kompanija želi da neguje sa svojim korisnicima.\n– Novi dizajn i nova komunikacija, jednom rečju potpuno novi pristup korisniku, biće odlika naših poslovnica u budućnosti.Poslovnica u kojoj smo danas je prva u nizu i predstavlja na neki način naš pilot projekat za koji smo sigurni da će postići veliki uspeh. Kao i mnogo puta ranije i ovom prilikom “Telekom Srbija” je omogućio mladim ljudima da sarađuju sa našom kompanijom i pred vama je rezultat te saradnje. Mlade arhitekte i dizajneri koji su radili na ovom projektu pokazali su puno znanja, kreativnosti i hrabrosti da predlože jedan zaista novi koncept, a mi smo bili hrabri da ovaj, rekla bih revolucionarni predlog, prihvatimo i primenimo” – istakla je Natalija Jegdić.\nNovi vizuelni identitet predstavljen ovom prilikom osmišljen je tako da bude pre svega u službi korisnika. U novoj poslovnici “Telekoma Srbija” zaposleni će korisnike opsluživati u neposrednoj komunikaciji sedeći sa iste strane stola, dok će zainteresovani koji čekaju da budu usluženi imati mogućnost da se prolaskom kroz različite zone poslovnice upoznaju sa sve četiri ključne usluge “Telekoma Srbija”.\nSve korisnike koji posete novu poslovnicu “Telekoma Srbija” u TC “Mercator” (Bulevar umetnosti 4) očekuju atraktivne promocije i brojna prijatna iznenađenja. Najmlađe, ali i starije ljubitelje kompjuterskih igara i konzola očekuje iznenađenje u okviru posebnog kutka u kojem će imati priliku da pokažu svoju veštinu.\nNova poslovnica “Telekoma Srbije” u TC “Mercator” was last modified: January 8th, 2015 by Redakcija\nPotpisan ugovor o izgradnji drugog dela Naučno-tehnološkog parka Univerziteta u Novom Sadu


Fašizmom protiv bojkota, ili „paljenje Rajhstaga“ u Kosovskoj Mitrovici | Kosovo i Metohija\nPočetna strana > Debate > Kosovo i Metohija > Fašizmom protiv bojkota, ili „paljenje Rajhstaga“ u Kosovskoj Mitrovici\nTrenutno je u Srbiji na delu jedna nadrealana i u istoriji nezabeležena situacija; da se država, koja formalno nije okupirana, odriče sopstvene teritorije u korist države koju ne priznaje, pri tom izbacuje 70.000 sopstvenih građana koji žele da ostanu njeni građani i nasilno ih uteruje u drugu državu koju ona sama ne priznaje. Zbog nadrealnosti situacije, i činjenice da nema presedana u svetskoj istoriji, većina građana Srbije još uvek nije svesna ove činjenice, a medijsko ispiranje mozga tera ih u potpunu konfuziju i neznanje kada je u pitanju situacija na Kosovu i Metohiji. Zbog toga je neophodno malo pojasniti i podsetiti kako je do ove situacije uopšte došlo.\nPoslednjih godina, glavna borba oko Kosova vodi se zapravo oko toga kome će pripasti severni deo pokrajine, naseljen Srbima, koji su 1999. uspeli da izbegnu sudbinu ostatka srpskog naroda na KiM, i sačuvaju institucije i život pod okriljem Srbije. Ne postoji ni jedan argument za odvajanje ove teritorije od Srbije – ni pravni, ni istorijski, ni etnički, ni demokratski. I sa stanovišta međunarodnog prava (što važi za čitavo Kosovo i Metohiju), ali i sa stanovišta „prava naroda na samoopredeljenje“, na koje su se toliko pozivali u Vašingtonu i Prištini, sever Kosova je sastavni deo Srbije!\nMeđutim, po Vašingtonu, Briselu i Berlinu, ali – nakon potpisivanja Briselskog sporazuma – i po Vučiću, Dačiću i Nikoliću, četiri srpske opštine na severu KiM (Kosovska Mitrovica, Zvečan, Zubin Potok i Leposavić) neotuđivi su deo susedne nezavisne države, i sve što tamošnji Srbi mogu da dobiju jeste klimava autonomija u sastavu „Republike Kosovo“.\nOdustajanje od Kosova (uključujući i sever) u sastavu Srbije, njegovi pobornici nazivaju „prihavatanje realnosti na terenu“. Međutim, ovi „realisti“ previđaju činjenicu da se ta teritorija preko sto godina u kontinuitetu nalazi u sastavu Srbije, i da se čak i tokom Drugog svetskog rata, kada su mnoge srpske zemlje raskomadane, sever Kosova, uključujući Kosovsku Mitrovicu, nalazio u sastavu Nedićeve Srbije. Da i ne govorimo o realnosti da sve ove godine, nakon 1999. prištinski čelnici nisu mogli slobodno da uđu severno od Ibra, baš kao što ni srpski čelnici nisu mogli u Prištinu. Uvažavajući ovu činjenicu i ovu realnost, čak je i Boris Tadić 2010. morao da odbije zahtev Angele Merkel da na severu ukine institucije Srbije, što je dve godine kasnije platio gubitkom vlasti. Nikolić, Vučić i Dačić, međutim, nisu imali moralnu dilemu oko toga da – zbog vlasti ili ličnih interesa – promene tu severnokosovsku realnost na štetu Srbije, a u korist separatista iz Prištine.\nOva vlast je sebi zadala – ili ga je dobila – dvostruki zadatak u vezi Kosova, koji je do sada prilično glatko izvršavala. Sa jedne strane, da povuče Srbiju sa severa pokrajine i izruči četiri srpske opštine Prištini (zarad obaveza prema zapadnim gazdama). A, sa druge strane, da ova veleizdaja u ostatku Srbije prođe gotovo neprimetno i neosetno (zarad očuvanja sopstvenog rejtinga i popularnosti u narodu). Uz totalnu podršku medijske mašinerije, koja podrazumeva državne medije (RTS, Novosti), privatne tabloide (Kurir, Informer, Naše) i medije u vlasništvu zapadnih korporacija (Blic, B92), sve je prolazilo bez većih problema po veleizdajnike. Sagrađen je granični prelaz na Jarinju; potpisan je antiustavan Briselski sporazum, u kome se nigde ne spominje Srbija, ali zato na više mesta „ustav i zakoni Kosova“; nezakonito su raspušteni organi lokalne vlasti na KiM, koji su legitimno i legalno izabrani na lokalnim izborima 2012. godine, sklopljen poguban sporazum o energetici i telekomunikacijama.\nMeđutim, kada je na red došlo glasanje na kosovskim izborima, odnosno integracija Srba sa severa u ustavni i pravni sistem „Kosova“, veleizdaja je bila sve ogoljenija i počela je da se isteruje na čistac. Odnosno, u Beogradu i ostatku Srbije je možda to još i moglo da ima prođu, ali ne i među Srbima na severu Kosova. Nema tog medija, ni tog političara koji vas može ubediti da vas „za vaše dobro“ izbacuju iz države i izručuju Tačiju. Zato je odgovor Srba sa severa zaista bio u skladu sa antiizbornim sloganom: 0% Tačiju, Dačiću i Vučiću! 100% BOJKOT!\nGlavni utisak burnog 3. novembra jeste hrabrost, patriotizam i jedinstvo srpskog naroda na severu KiM koji su iskazani kroz masovni bojkot, ali isto tako i demonstracija brutalnosti, kvislinštva i zlobe režima i medija, koji su, očito, po svaku cenu rešeni da amputiraju sever Kosova od Srbije i integrišu 70.000 Srba u Tačijevu državu.\nBahatost i osionost režima i medija ispoljavala se na svim pitanjima vezanim za izbore. Jedno su laži, manipulacije i obmane koje su plasirane do izbora, ali nakon što je ta politika doživela debakl 3. novembra, spinovi ne samo da nisu splasnuli, nego se krenulo sa još brutalnijim, gotovo fašističkim metodama obračuna sa neistomišljenicima i protivnicima izdaje Kosova.\nPrvo je traženje uzroka bojkota u sumanutim i besmislenim teorijama poput, na primer, one da „ekstremisti nisu dozovolili građanima da izađu na izbore“, Činjenica je da poslednjih meseci protivnici Briselskog sporazuma nemaju nikakvu vlast na severu, pošto ih je Vlada nezakonito smenila. Svi lokalni mediji bili su pod kontrolom beogradskog režima, kao i svi direktori javnih preduzeća. Faktičku vlast imao je Vulin. Građani severa KiM bojkotovali su izbore uprkos višemesečnim pritiscima i manipulacijama od svih nivoa vlasti i svih medija – kako onih velikih sa nacionalnom frekvencijom, tako i lokalnih. Po sumanutoj zvaničnoj teoriji režima, ispada da Marko Jakšić i Đorđe Vukadinović (napadnut od strane savetnika predsenika Srbije Marka Đurića za „podsticanje bojkota“) imaju veći autoritet i moć od predsednika, premijera, prvog potpredsedika i kompletne državno-bezbednosne i medijske strukture Republike Srbije.\nDrugi skandalozan potez režima u fašističkom maniru jeste „paljenje Rajhstaga“ odnosno nasilničko prekidanje izbora u Mitrovici, kako bi imali povod da optuže zagovornike bojkota za „ekstremizam“ i „terorizam“, a izbore ponove, uz još „bolju pripremu“ i još veću medijsku i fizičku torturu. Pošto su uvideli da bojkot izbora uspeva, neko iz vlasti je odlučio da pošalje svoje pretorijance u civilu da upadnu na nekoliko birališta i polupaju glasačke kutije i tako svoje beogradske šefove spasu od poraza i poniženja. A ovaj neuspeh i krah šiptarskih izbora na severu momentalno je u „srpskim“ medijima prekršten u „prekid izbora od strane srpskih ekstremista“. Nema veze što nije bilo nikakve logike da bojkotaši, koji su već odneli pobedu zbog činjenice da su biračka mesta u Mitrovici uglavnom zvrjala prazna, sada prekidaju izbore i daju argument za njihovo ponavljanje. Nema veze što su na sav glas još od jutra najavljivali da će režim poslati maskirane napadače da prekinu izbore ukoliko izlaznost bude niska. Ne. Belo je crno, crno je belo, tvrde beogradska vlast i beogradski mediji, bez izuzetka.\nNa kraju, vrhunac bezobrazluka zvaničnog Beograda jeste stalna pretnja „albanskom vlašću“ u srpskim opštinama na severu, ukoliko bojkot uspe. Čak su i zapadni mediji javili da ako izlaznost na severu bude suviše niska, izbori neće imati nikakav kredibilitet i ovde neće biti moguća primena Briselskog sporazuma. To međutim, nije podstaklo beogradske vlastodršce da preispitaju svoju politiku prema severu KiM, da uvaže stav apsolutne većine svojih građana sa severa pokrajine, i počnu da razgovaraju sa njihovim legalnim i legitimnim predstavnicima. Ne. Beograd hladnokrvno insistira na tome da, ako Srbi ne izađu na kosovske izbore, lokalnu vlast na severu preuzmu Šiptari, dok će ovih 70.000 Srba tretirati kao građane drugog reda. To naravno nije izvodljivo, niti moguće, niti sami stanovnici nekoliko albanskih sela severno od Ibra imaju naročite ambicije da vladaju čitavim severom, ali to otkriva suštinu mehanizma beogradske kvislinške vlasti – „Integrisaćemo sever Kosova u „Republiku Kosovo“, sa ili bez Srba“. Pitanje opstanka Srba i Srbije na severu Kosova njih uopšte ne zanima, interesuju ih jedino da ispune svoje obećanje i dug Zapadu, i da istovremeno počinjenom veleizdajom ni malo ne „ustalasaju duhove“ u apatičnoj i defetističkoj Srbiji.\nA da li će u tome uspeti, od nas zavisi.


„Paleta“ na „Danima Srpske u Srbiji“ – Zvornik Danas\nNaslovna/VIJESTI/„Paleta“ na „Danima Srpske u Srbiji“\n„Paleta“ na „Danima Srpske u Srbiji“\nSlikarska radionica „Paleta“ zaključila je ovogodišnje ljeto predstavljanjem svog grada – Zvornika putem svojih 40 metara dugih platana u Beogradu i Novom Sadu, 8. i 9. septembra u okviru „Dana Srpske u Srbiji“.\nOsnivač i rukovodilac „Palete“ Jovo Lalić rekao je da su u Knez Mihajlovoj u Beogradu i Zmaj Jovinoj u Novom Sadu postavili pet platana nastalih tokom posljednjih pet manifestacija „Zvorničko ljeto“, dužine od četiri do 12 metara.\nIstovremeno su četiri člana „Palete“ u okviru štafelajskog slikarstva, slikali zvorničku gradsku kapiju, bravu sa zvekira, stećak i zvorničku lađu.\nNakon učešća na „Danima Srpske u Srbiji“, pod sloganom „S artistima u susret turistima“, Lalićevi utisci su više nego izvanredni.\n– Prvo, ljudi nisu odmah shvatili o čemu se radi, da je to sve nastalo na asfaltu, a čak i u Knez Mihajlovoj to djeluje veliko, i „Paleta“ je preteča takve vrste uličnog slikarstva. Prolaznici su rekli „slike su divne“, ali kakve veze imaju sa turizmom, onda smo im pričali o slici, a uvezivali i Drinu, i kapiju, i Jerinu i kasinu. Pitali su kakve veze „Bitlsi“ imaju sa Zvornikom, odgovorili smo da čitava misija „Bitlisa“, i same šezdesete su najljepše godine na planeti, da je to poruka mira i gostoljubivosti iz Zvornika. I kroz priču o Romima na platnu stekli su spoznaju o Zvorniku – ispričao je Lalić.\nU Knez Mihajlovoj gdje su na otvorenom izlagane i skulpture, slike, održavani parformansi, čulo se da nikada nije viđena toliko velika izložba, kao što je „Paletina“.\n– I u Novom Sadu smo imali isto predstavljanje, a tokom dva dana bilo je i ponuda o kupovini koje nisu dolazile u obzir, jer nije sve na prodaju. To bi bilo kao da cepam svoju ličnu kartu. Ovo se ne prodaje, ovih 40 metara nisu samo dokument „Palete“ ili Jove Lalića, treba ih cijeniti kao arhivski dokument grada Zvornika – kaže Lalić.\nU Beogradu su se, napominje Lalić, od strane renomiranih umjetnika koji su vidjeli „Paletinu“ izložbu, rodile i ideje za festival u Zvorniku koji bi uvezao muziku i sliku.\n– Tako bi iz Zvornika uvijek slali dobre vibracije, a sa tim dolaze i turisti – rekao je Lalić dodavši da je „Paleta“ u Beogradu i Novom Sadu na najoriginalniji način prezentovala Zvornik.\n„Paleta“ je na „Danima Srpske u Srbiji“ učestvovala na poziv Turističke organizacije opštine Zvornik sa kojom, kao i sa Opštinom Zvornik, kako Lalić reče, imaju izvanrednu saradnju.\nbeograd dani srpske u srbiji jovo lalić novi sad paleta predstavljanje slikarska radionica tooz turistička organizacija zvornika velika platna zvornik


Novak Đoković savladao je Aleksandra Zvereva sa 7:5, 6:2, 6:2 u četvrtfinalu Rolan Garosa, a nakon meča je najveću pažnju privuklo što je morao da se izvini publici u Parizu.\nNajpre je Novak govorio o izazovima sa kojima se susreo pred početak ovog duela, o čemu je posebno razmišljao kada je bio na šljaci, ali i zbog čega je meč imao posebnu težinu.\nNovak Đoković je savladao Aleksandra Zvereva\n- Da, on stvarno dobro igra. Ovo je bio veliki izazov, da pronađem pravu poziciju, pravi ritam. Da nađem mesto da odigram ovakve poene. Jako sam srećan što je meč ovako završen posle jučerašnjih odlaganja juče - iskren je Novak.\nNajbolji teniser planete je otkrio da je uvek samo u sadašnjem trenutku, da misli samo o izazovu sa kojim se sada suočava.\n- Morate da budete fokusirani, koncentracija mora da bude maksimalna. Ne smete da budete fokusirani na sledeću rundu dok ne dođete do nje. Ne razmišljate o sledećem protivniku, već o onom koji je pred vama - rekao je Đoković.\nNa prva dva pitanja je Novak odgovorio na francuskom jeziku, ali je onda odlučio pređe na sigurniiji izbor. Na engleskom se i izvinio publici u Parizu, pa govorio o fondaciji koju je osnovao:\n- Izvinjavam se, još uvek radim na francuskom. On mi je slabiji nego engleski. Strastveni smo po tom pitanju, porodica i ja već 10 godina radimo na tome da pomognemo deci predškolskog uzrasta, da pomognemo razvoj dece. Mnogo dece nije išlo u vrtić u Srbiji, intervencija nekada mora da postoji. Kada je školostvo u pitanju to je sjajna investicija.


Laguna - Bukmarker - Razgovor sa autorkom knjige „100 opakih žena u istoriji“ - Knjige o kojima se priča\nČak 4 posto Novozelanđanki nalazi se u knjizi „100 opakih žena u istoriji“ autorke Hane Džuel. Njena kolekcija „briljantnih, nezgodnih i apsolutno neustrašivih žena za koje bi svako trebalo da zna“ uključuje avijatučarku Džin Baten, tajnog agenta tokom Drugog svetskog rata Nensi Vejk i predvodnice Maora Te Pueu Herangi i damu Vinu Kuper.\nInspiraciju za naslov knjige Džuelova je pronašla u rečima Donalda Trampa upućenih Hilari Klinton – rečima koje su imale nameru da budu uvreda, da bi postale oreden koji se sa ponosom nosi.\nRad na knjizi je započela nakon što je primetila obilje komentara ispod članka koji je pisala za engleski portal Buzzfeed o ženama kroz istoriju čovečanstva.\n„Bilo je mnogo ljudi koji su komentarisali: ’Ovo je meni omiljena žena u istoriji, morate da je istražite’ ili ’Pisao sam doktorat o toj-i-toj ženi – molim vas pročitajte i pišite o njoj’“.\nPored „dobro nam poznatih klasika“, Džuelova je želela da se u knjizi nađe i dosta žena o kojima nikada ništa nismo čuli.\nDžuelova se nada da će čitaoci prepoznati ličnu borbu u pričama žena koje su se „borile uprkos svim preprekama na koje su nailazile“.\nŽene su kroz istoriju ponekad stavljane na „nedostižni pijedestal“ te je autorka želela da ovih sto heroina humanizuje.\n„Većina ovih žena se trudila mnogo više nego što ću ja, ili bilo ko od nas, u životu morati, dok su se istovremeno suočavale sa svakodnevnim mukama koje oduzimaju energiju i vreme.\nPravo je osveženje čitati o ženama koje su bile ’strava’ pre mnogo vremena, ali i frustrirajuće kada razmišljamo o njihovim snovima koji su često bivali osujećeni ili o tome što za njih nisam ranije čula, jer nisu poznate kao Džek Trbosek, na primer, čiji muzej danas postoji“.\nDžuelova dodaje da „podjednako voli svaku od svojih muza“, ali ako bi morala da izdvoji jednu, bila bi to carica Vu, politički genije iz 7. veka – „zato što bi me progonila do kraja mog života i naredila da budem brutalno ubijena“.\nCarica Vu je jedina žena koja je ikada samostalno vladala Kinom.\n„Skroz bih bila raspoložena za projekat na Netfliksu od 12 epizoda koji bi bio posvećen carici Vu“.\nOd žena koje nisu tako davno živele, Džuelova je izabrala one koje su se borile za jednakost i sebe nazivale feministkinjama, dodaje autorka.\n„Ponekad kada čitate neku sličnu knjigu o znamenitim ženama, desi se da okrenete stranicu i na njoj ugledate Margaret Tačer, kao da je ona učinila išta dobro za žene u Velikoj Britaniji.\nOve žene se toliko razlikuju među sobom, da kada bi se našle skupa na nekoj žurci – to bi bila katastrofa, i to na više načina. Verovatno bi izbile svađe između ratnica i drevnih naučnica, dok bi matematirčake to u šoku posmatrale.\nU stvari, to bi sigurno bila najbolja žurka ikada. Prostor bi verovatno izgoreo do temelja, ali bi vredelo svaku paru“.


PočetnaO namaIzgradnja zavoda\nPosle katastrofalnog zemljotresa koji je pogodio Kraljevo pristupilo se obnovi oštećenih i porušenih objekata među kojima je i zgrada Zavoda za javno zdravlje u Kraljevu.\nIz bezbedonosnih razloga, a po nalogu Odeljenja za urbanizam i stambeno komunalne delatnosti gradske Uprave Kraljevo objekat je uklonjen u januauaru 2011.\nZbog izuzetnog značaja Zavoda u zaštiti i unapređenju zdravlja stanovništva Raškog okruga, odmah su preuzete aktivnosti na izradi projektne dokumentacije, idejnog i glavnog projekta za izgradnju nove zgrade zavoda.\nOd nekoliko ponuđenih idejnih rešenja izabran je projekat DOO „Ortogon“ iz Kraljeva koje po svim funkcionalnim karakteristkama zadovoljava potrebe Zavoda i korisnika njegovih usluga.\nPo raspisanoj javnoj nabavci glavni projekat izradila je firma DOO „Archidesign“ iz Kraljeva prema već usvojenom idejnom projektu.\nRadovi na izgradnji nove zgrade Zavoda započeli su 24. novembra 2011. po pribavljanju svih nepohodnih dozvola i sprovedenoj javnoj nabavci velike vrednosti na kojoj je izabrana najpovoljnija ponuda grupe izvođača „YU Keops“ i DOO „Tehnoprofil“ iz Kraljeva.\nFaza A izgradnje zgrade Zavoda za javno zdravlje obuhvata armirano betonske radove sa grubim odzidom do ispod krova koji će zavisno od vremenskih uslova trajati 120 kalendarskih dana. Vrednos radova u ovoj fazi je 26 350 000.00 din.\nDruga faza izgradnje koja podrazumeva komletan završetak objekta koštaće oko 150 000 000.00 dinara i za nju su obezbeđena sredstva iz Evropske investicione banke (EIB-a) i budžeta Republike Srbije preko Ministarstva zdravlja.


Đurević: Do Beograda kroz Višegrad | Opština Višegrad\nĐurević: Do Beograda kroz Višegrad\nNačelnik opštine Višegrad Mladen Đurević smatra da je ova opština nezaobilazna u svim idejnim rješenjima za brzu saobraćajnicu od Sarajeva do Beograda.\nOn je izjavio da je zajednički stav načelnika opština Višegrad, Rogatica i Pale-Prača da bi trasa trebalo da ide od Vardišta, Višegrada, do Rogatice i Pala.\n„Smatram da jedan krak treba da ide ka Sokocu i Han Pijesku i time bi dobili uvezanu cjelinu, koja bi značila za razvoj poljoprivrede, privrede i turizma u istočnom dijelu Republike Srpske“, dodao je Đurević.\nOn je istakao da je opština Višegrad predložila Institutu za puteve /Beograd/ tri varijante kroz Višegrad, a da je jedna i usvojena.\nNačelnik opštine Pale-Prača Asim Zec rekao je da veliki broj aktivnosti vodi i sa građanima i načelnicima u vezi sa brzom saobraćajnicom, a da je interes i Republike Srpske i Federacije BiH da ona ima svoje odredište.\n„Bez transporta, robe i ljudi niko ne može da ulaže u ove prostore, a građani od nas očekuju da stvaramo uslove za život. Građanima je najvažnije da brza saobraćajnica poveže Srbiju sa Sarajevom“, rekao je Zec.\nOn smatra da je najjeftinija i najjednostavnija varijanta preko Mesića, Prače i prema Palama.\nNačelnik opštine Rogatica Milorad Jagodić rekao je da je važno pomenuti Sarajevo kao početnu i prelazak u Srbiju kao drugu tačku.\n„Svjesni smo da moramo tražiti interese svih drugih. Želimo da zajedno sa lokalnim zajednicama koje se naslanjaju na tu saobraćajnicu, prolaskom na ovom dijelu bude što bliže Rogatici“, dodao je Jagodić.\nSastanak sa načelnicima opština Pale-Prača i Rogatica, organizovan je danas u kabinetu načelnika opštine Višegrad, u vezi sa dogovorom o izgradnji brze saobraćajnice Sarajevo–Beograd.


Svet - Novosti dana - 17.09.2019 | Sputnjik Srbija\n01:21 24 Septembar 2020\nŠpanija: Ponovljeni parlamentarni izbori biće 10. novembra\nŠpanija će održati ponovljene parlamentarne izbore 10. novembra, saopštio je danas vršilac dužnosti premijera Pedro Sančez, nakon što nije uspeo da obezbedi dovoljnu podršku da bude potvrđen na funkciji premijera.\nAmerika podnela tužbu protiv Snoudena zbog objavljivanja knjige\nMinistarstvo pravde SAD podnelo je tužbu protiv bivšeg saradnika američkih bezbednosnih službi Edvarda Snoudena zato što je poznati uzbunjivač objavio knjigu.\nSaudijska Arabija: Ne znamo ko stoji iza napada na naftne objekte\nMinistar energetike Saudijske arabije Abdel Aziz bin Salman izjavio je da zvanični Rijad ne zna ko je odgovoran za napade na naftne objekte.\nBugarska: Izgradnja gasovoda „Turski tok“ od ključne važnosti za region\nMinistarka energetike Bugarske Temenužka Petkova izjavila je da je za njenu zemlju od ključne važnosti da zadrži svoje strateško mesto na gasnoj karti Evrope i da je projekat izgradnje nastavka gasovoda „Turski tok“ važan ne samo za Bugarsku, već i za ceo region.\nVrhovni sud Hrvatske odbio je zahtev banaka i doneo konačnu presudu u korist dužnika u švajcarskim francima u kolektivnom postupku koji su za dužnike vodila udruženja „Franak“ i „Potrošač“.\nUkrajinski sud zaplenio glavne aktive Porošenka\nPečerski okružni sud u Kijevu zaplenio je imovinu i korporativna prava fabrike „Kovačnica na Ribaljskom“, saopštio je advokat Andrej Portnov, bivši zamenik šefa administracije bivšeg predsednika Ukrajine Viktora Janukoviča.\nZbog pucnjave na Dalekom istoku Rusije uhapšeno 80 građana Severne Koreje\nPripadnici Federalne službe bezbednosti (FSB) Rusije uhapsili su 80 državljana Severne Koreje i konfiskovali dva broda zbog pucnjave u Japanskom moru, u kojoj su ranjena tri ruska graničara.\nKomšić: Moramo sačuvati veru u ideju „republike BiH“\nPredsedavajući Predsedništva BiH iz reda hrvatskog naroda Željko Komšić, koji je u to državno telo izabran glasovima Bošnjaka, izjavio je u Bosanskoj Krupi da se mora sačuvati vera u ideju „republike BiH“.\nLukašenko: Bez pomoći Amerike nema rešenja za Donbas\nPredsednik Belorusije Aleksandar Lukašenko izjavio je da bez učešća SAD u pregovorima neće biti moguće doći do rešenja konflikta na jugoistoku Ukrajine.\nPutin: Rusi Izrael smatraju ruskojezičnim govornim područjem\nU Izraelu živi skoro dva miliona građana koji govore ruski jezik, samim tim tu zemlju u Rusiji smatraju ruskojezičnim govornim područjem, izjavio je ruski predsednik Vladimir Putin.\nRuski kosmonaut: Kada sletim na Zemlju želim da me čeka jagnjeći ražnjić\nRuski astronaut Aleksej Ovčinin, koji se 3. oktobra vraća sa Međunarodne svemirske stanice nakon šestomesečne ekspedicije, zatražio je da ga na mestu sletanja na Zemlju čeka jagnjeći ražnjić.\nRuska korporacija „Roskosmos“ i Kineska nacionalna svemirska administracija potpisale su sporazum o saradnji u oblasti formiranja zajedničkog centra podataka za istraživanje Meseca i dalekog svemira nakon 24. redovnog sastanka šefova vlada Ruske Federacije i Kine.\nKosmički projekat Rusije i Kine: Postavlja se mreža satelita za internet\nRusija i Kina počele su sa realizacijom zajedničkog programa postavljanja niskoorbitalne satelitske mreže za potrebe snabdevanja interneta velikih brzina, izjavio je vice premijer Rusije Maksim Akimov.\nPucnjava na pacifičkoj granici Rusije, ranjena tri ruska vojnika\nTri ruska graničara su povređena u napadu posade severnokorejskog čamca koji se bavio krivolovom u Japanskom moru, saopštio je FSB Rusije.\nIzrael uskoro u Evroazijskom ekonomskom savezu\nSporazum o zoni slobodne trgovine između Izraela i Evroazijskog ekonomskog saveza nalazi se u finalnoj fazi, izjavio je ruski predsednik Vladimir Putin na kongresu izraelskog dobrotvornog fonda „Keren hajesod“.\nKonačna odluka bugarskog suda o „Turskom toku“\nVrhovni upravni sud Bugarske prekinuo je postupak odabira izvođača radova za izgradnju gasovoda za primanje gasa iz „Turskog toka“. Ostaće konzorcijum koji predvodi saudijska kompanija „Arkad inženjering“, sledi iz odluke suda.\nUrednik moldavskog Sputnjika optužen za pranje novca\nUrednik Sputnjika Moldavija Vladimir Novosadjuk je rekao da ga optužuju za prevare i pranje novca preko ofšor struktura.


“Ništa od sankcija Rusima i priznanja Kosova” – RTV SUNCE Arandjelovac\nHome » Srbija » “Ništa od sankcija Rusima i priznanja Kosova”\n“Ništa od sankcija Rusima i priznanja Kosova”\nPoslanici SRS kritikovali su put Srbije ka EU, davanje subvencija strancima. Evo šta je ministar unutrašnjih poslova Nebojša Stefanović odgovorio na to…\nStefanović je tokom rasprave o amandmanima na Predlog zakona o planskom sistemu Srbije odgovarajući na kritike radikala o putu Srbije ka Evropskoj uniji (EU) i davanju subvencija strancima i uslovima pod kojim se to dešava, rekao da Vladi Srbije “ne pada na pamet da prizna nezavisnost Kosova”.\n“Zahvaljujući Aleksandru Vučiću, vlada ne uvodi sankcije Rusiji i to nije zahvaljujući vama nego Vučiću koji ima političku snagu da može da odluči tako nešto svestan svega što je posledica tako nečega i ne pada nam na pamet da priznamo nezavisnost Kosova”, rekao je Stefanović.\nRadikali su ocenili da put Srbije u EU vodi u “propast”, a tamo su, prema rečima poslanika radikala Nikole Savića, uglavnom “naši neprijatelji koji nam ne misle i nisu nam kroz istoriju učinili ništa dobro”.\n“Čujemo da su neke italijanske firme kad im je istekao ugovor sa vladom već napustili ili se spremaju da napuste tržište i proizvođu, to će uraditi sve firme posle kada procene da je to njihov interes”, rekao je Savić.\nMinistar Stefanović je rekao da su subvencije nešto što Srbija daje da bi privukla investitiore i istakao da je u poslednje četiri godina otvoreno 170.000 radnih mesta, i pitao da li se može reći za “Simens” da je neprijatelj.\n“Da li ljude koju su zaposleni u Simensu da otpustimo, da li da ih nagovorimo da napuštaju radna mesta i ostaju bez hleba, je li to ta poruka, da li treba da u Džonson elektriku, Svarovskom, radnicima predložimo da izađu iz fabrika, napuste mesta jer se radi o investitoru iz zemalja koje su nam neprijatelji”, upitao je radikale Stefanović.\nPrevious: Lider “Naših” OSLOBOĐEN za spisak “srbomrzaca”\nNext: Burno na Brdu: Čuka odustaje ili šalje omladince?


Zelenski želi da uključi „vrlo ozbiljne, snažne igrače“ u rešavanje problema Donbasa - Sputnjik Srbija\n03:13 13 Maj 2021\nZelenski želi da uključi „vrlo ozbiljne, snažne igrače“ u rešavanje problema Donbasa\n15:45 27.04.2021 Preuzmite kraći link\nPredsednik Ukrajine Vladimir Zelenski izjavio je tokom posete Hersonskoj oblasti da za rešavanje konflikta u Donbasu može biti formiran još jedan pregovarački format.\n„Možda se proširi „normandijski format“, a možda se formira poseban, paralelan format sa drugim državama, sa vrlo ozbiljnim, snažnim igračima. Ne samo zato što su oni moćni, već što izražavaju želju da pomognu Ukrajini u obustavljanju rata. Smatram da je to ispravna odluka“, rekao je Zelenski, navodi se na sajtu ukrajinskog predsednika.\nUkrajinski predsednik smatra da Minske sporazume ne treba poništavati, samo treba promeniti neke njihove tačke.\nPo njegovim rečima, trenutno se u okviru minskog formata vode aktivni razgovori i uskoro može biti postignut zajednički dogovor.\n„Sutra će biti održan sastanak trostrane kontakt grupe u režimu video-konferencije. Mislim da će se strane približiti odluci da se još jednom objavi o prekidu vatre i ozbiljno resetuje taj režim – ne samo na rečima, već da se i u pisanoj formi potvrdi“, dodao je Zelenski.\nPodsetimo, takozvani „normandijski format“ pregovora postoji od juna 2014. godine. Tada su, tokom obeležavanja 70. godišnjice iskrcavanja saveznika u Normandiji, lideri Nemačke, Rusije, Ukrajine i Francuske prvi put razgovarali o rešavanju situacije na istoku Ukrajine.\nZelenski: Izmeniti Minske sporazume i uključiti SAD u „normandijski format“\nVladimir Zelenski, Ukrajina


Ilić: Konverzija zemljišta "leglo korupcije" (video) - Gradjevinarstvo.rs\nIlić: Konverzija zemljišta "leglo korupcije" (video)\n19.11.2012. | Press\nMinistarstvo građevine se zalaže za ukidanje konverzije prava korišćenja u pravo svojine nad građevinskim zemljištem uz nadokandu, izjavio je danas ministar Velimir Ilić istakavši da je konverzija u sadašnjem obliku "leglo korupcije". "Konverzija kakva je sada je leglo korupcije i zato ne može da ostane kako je ranije predviđena - tamo neki političari i činovnici da odlučuju kome će se koliko naplatiti", rekao je Ilić.\nProces konverzija se, kako je rekao, ipak ne može potpuno ukinuti i sada se razmatraju modeli za rešavanje tog složenog pitanja. On je naveo da je Ministarstvo građevine i urbanizma zatražilo o tome mišljenje Privredne komore Srbije, Privredne komore Beograda, Asocijacije malih i srednjih preduzeća, od velikih građevinskih firmi, Svetske banke i Međunarodnog monetarnog fonda.\nMinistarstvo će, prema njegovim rečima, ovih dana imati njih stav, nakon čega će radna grupa napraviti predlog za vladu koji će biti u interesu srpske privrede i svih investitora u zemlji.\n"Želimo da nađemo zajednički interes za državu i sve investitore, da budu zadovoljni svi koji su otkupili zemljište i da nemaju sadašnje probleme - da niko ne zna šta ga sutra čeka i koliko će mu neko odrediti da plati konverziju", kazao je Ilić.\nOn je kazao da to pitanje mora zakonski da se reguliše, a ne da "neko bude oslobođen, neko maksimalno obračunat, a neki da plaćaju minimalac". U našoj zemlji je podneto skoro 15.000 zahteva za konverziju uz nadoknadu, na osnovu čega je bilo više od 900 uplata vrednih oko 250 miliona dinara.\nViše puta su menjani uslovi plaćanja, a najviše su se koplja lomila oko načina obračuna - koliko treba platiti konverziju i ko to procenjuje. Sporno je bilo i šta su troškovi prava korišćenja, da li se u njih uračunava cena po kojoj je kupljeno preduzeće ili samo troškovi koje je investitor imao za infrastrukturno opremanje...


Štampač EPSON TM-T20II-007 - Idealno.rs\nPočetna / Računari i oprema / Štampači, skeneri / Dodaci / Štampač EPSON TM-T20II-007\nŠtampač EPSON TM-T20II-007\nPonuda prodavnice Bus Computers za proizvod Štampač EPSON TM-T20II-007. Ispravnost cene i podataka proveri na internet stranici prodavnice.\nŠtampač EPSON TM-T20II-002\nEPSON TM-T20II-007 Thermal lineUSBmrežniAuto cutter POS štampač\nod 21.598,00 DIN\nod 21.562,00 DIN\nTM-T20II-007 Thermal line/USB/mrežni/Auto cutter\nHP laserski štampač CLJ M451NW\nod 32.742,50 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Štampač EPSON TM-T20II-007 i izberi najbolju. Dodaci iz kategorije Štampači, skeneri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Štampač EPSON TM-T20II-007 i vidi da li ti odgovara ili pogledaj druge proizvode brenda EPSON. Opis i tehnički podaci proizvoda Štampač EPSON TM-T20II-007 se mogu razlikovati od onih u internet prodavnici u kojoj obavljaš kupovinu. Štampač EPSON TM-T20II-007 je dostupan u prodavnici Bus Computers po ceni, koja je navedena pored svakog prodavca u meniju "Prodavnice".\nGarantne uslove za Štampač EPSON TM-T20II-007 proveri u prodavnici u kojoj nameravaš da obaviš kupovinu. Slika za Štampač EPSON TM-T20II-007 je simbolična, zato se pre kupovine u prodavnici uveri da je proizvod isti.\nTip termalni štampač\nRezolucija 203dpi x 203d


Nevena Božović danas peva u Budvi u okviru Karnevalskih majskih večeri - PRess Serbia | PR PRess team\nFestival • Koncert • Music • Region\nPevačica Nevena Božović izjavila je da će danas, 4. maja, prvi put održati koncert u Budvi u okviru “Karnevalskih majskih večeri” koje traju do 6. maja.\n“Zadovoljstvo mi je što ću prvi put nastupati ovde, često sam gostovala i snimala emisije, ali nikada nisam pevala pred ovom publikom”, rekla je ona.\nNevena je dodala da je veoma zadovoljna pred nastup, jer je svesna koliko je karneval značajan za Budvu.\nIstakla je da je dobro što je Budva “puna” gostiju iz raznih zemalja, i dodala da voli da peva pred stranom publikom.\n“Volim da pevam i pred stranom publikom, to sam radila često prethodnih godina i u poslednje vreme, tako da imam repertoar i za njih”, kazala je Božović.\nGovoreći o manifestaciji “Karnevalske majske večeri”, ona je rekla da nastupa niz dobrih izvodjača, i da je svake večeri “nešto zanimljivo na trgu”.\n“Svake godine nude zanimljiv program i mislim da svako može da nadje nešto za sebe”, ocenila je Božović.\nPo njenim rečima, na ulicama Budve je svako veče mnogo ljudi koji uživaju u programu manifestacije.\n“Mislim da je leto počelo pre vremena, ima puno ljudi koji se kupaju, tako da ću se i ja malo opustiti narednih dana”, istakla je ona. Božović je dodala da je i kao dete često dolazila u Budvu i da od tada dolazi već godinama.\n“Karnevalske majske večeri” organizuju Turistička organizacija Budve, Opština Budva, Nevladina organizacija (NVO) “Feštadjuni” u saradnji s Kulturnim centrom “Stara Budva” i hotelom “Mažestik”.\nTagovibudva karneval koncert nevena bozovic press serbia\nMedjunarodni filmski festival dokumentarnog filma u Beogradu od 11. do 14. maja\nOVAKO ZVUČI DUET GRUJIĆA


Vidović: Izlazak na Londonsku berzu je veliki plus za Srpsku - Vijesti Srpske – Najnovije vijesti iz Republike Srpske\nNaslovna Najnovije Vidović: Izlazak na Londonsku berzu je veliki plus za Srpsku\nMinistar finansija Republike Srpske Zora Vidović poručila je da je izlazak na Londonsku berzu veliki plus za Republiku Srpsku, jer je riječ o jednoj od najzahtjevnijih berzi na svijetu, gdje mogu izaći samo kvalifikovani kupci i prodavci.\n„Ovaj novac će biti korišten za pokriće deficita koji znate da smo ostvarili u prošloj godini, inače prije toga budžet je godinama bio u suficitu, zatim služiće za Kompenzacioni fond koji služi za zdravstvo i za ublažavanje negativnih posljedica pandemije za privredu i naravno doći će i do korekcije ličnih dohodaka, za kategorije kojima je to zaista potrebno“, rekla je Vidovićeva za ATV.\nVidovićeva je podsjetila da je Srpska prije tri godine izašla na Bečku berzu, pri istim uslovima – što je dokaz da drži rejting i da je ocijenjena kao stabilno okruženje.\n„Ovo veoma puno znači kada je u pitanju izgradnja povjerenja u bilo koji finansijski sistem, samim tim u finansijski sistem Republike Srpske, zato što je zaduživanje preko finansijskih tržišta zapravo najtransparentniji oblik zaduživanja koji možete zamisliti. Otvaranjem različitih, alternativnih izvora finansiranja bolje se pozicionirate, imate prosto više mogućnosti za upravljanje javnim finansijama“, istakao je Lukšić.\nKada se obveznice počnu kotirati na sekundarnim tržištima, smatra Lukšić, tada će svaka izjava, svaki novi zakon i svaka nova investicija uticati na kretanje njihove cijene – ali i na formiranje budućih cijena.\n„U skladu sa usvojenim budžetom Republike Srpske za 2021. i Odlukom Narodne skupštine Republike Srpske o dugoročnom zaduženju za ovu godinu, Republika Srpska je, putem Ministarstva Finansija 20. aprila uspješno iskoristila povoljne uslove na međunarodnom finansijskom tržištu i prvi put emitovala 144A/REGS petogodišnje obveznice denominovane u evrima u iznosu od 300 miliona evra po kuponskoj stopi od 4,75 odsto“, saopšteno je iz Biroa za odnose sa javnošću Vlade Srpske.


Predsednik Crne Gore Milo Đukanović bio je gost na radnom ručku sa ambasadorima Višegradske grupe (V4), čiji je domaćin bio ambasador Republike Poljske u Crnoj Gori Artur Dmohovski, zemlje koja trenutno predsedava V4.\n“Ambasador Dmohovski je uz dobrodošlicu Đukanoviću posebno iskazao zadovoljstvo što je susret upriličen dan nakon 30. godišnjice potpisivanja Višegradske deklaracije, kojom je stvoren široki politički okvir saradnje ovih zemalja koje danas osim prijateljske i dobrosusedske saradnje povezuje i svest o zajedničkim vrednostima, i volja za postizanje zajedničkih ciljeva u međunarodnoj politici,” navodi se u saopštenju Kabineta predsednika Crne Gore.\n“Višegradska grupa, kao jedan od simbola ujedinjene Evrope i efikasnog modela regionalne saradnje, može biti i model za budućnost Zapadnog Balkana. Pod motom snažna četvorka u snažnoj Evropi, Višegradska grupa podržava integraciju Crne Gore u evropske i evroatlantske strukture,” naglasio je Dmohovski uz ocenu da je članstvo Crne Gore u NATO, posebno postignuće. On je pohvalio i postignuća Crne Gore u pregovorima sa EU, kao lidera u tom procesu i iskazao nadu da će Crna Gora zadržati prozapadni i proevropski politički kurs koji vodi ka članstvu i proširenju EU, što je, kako ocenjuje, put bez alternative čiji su zemlje V4 snažni zagovornici. Crna Gora će uvek imati saveznika na tom putu, poručio je ambasador u ime Višegradske grupe.\nPredsednik Đukanović je izrazio zadovoljstvo susretom i zahvalio na inicijativi ambasadoru Poljske u ime zemalja Višegradske grupe, što ceni kao potvrdu interesovanja za ono što su prilike u Crnoj Gori i polja za saradnju sa zemljama višegradske četvorke. On je podsetio na vredna i tradicionalna prijateljstva koje Crna Gora ima sa zemljama četvorke i ponovio snažnu opredeljenost za strateški pravac ka Evropi i NATO. “Apsolutna i bezrezervna podrška vaših zemalja na putu usvajanja strateških vrednosti i iskustvo u okviru višegradske grupe, inspirativni su za sve nas,” poručio je Đukanović. Izrazio je zadovoljstvo saradnjom i onim što je izraz prijateljstva zemalja višegradske grupe prema Crnoj Gori, a što kao iskustvo može biti primer za celi Balkan. Đukanović je pozdravio snažan ekonomski rast ove četiri zemlje, koji je ojačao politički autoritet V4 u okviru EU, što je posebno značajno za Zapadni Balkan imajući u vidu da Poljska, Slovačka, Češka i Mađarska imaju izuzetnu spoznaju o ZB i više senzibiliteta kada je riječ o njegovim potrebama.\nNa interesovanje ambasadora, predstavio je aktuelne političke prilike u Crnoj Gori u postizbornom periodu, uveren da će se Crna Gora prevazići krize i vratiti se evropskom sistemu vrednosti, jer, kako je istakao, “naš pogled nije provincijski u odnosu na Evropu, već želimo tržišnu ekonomiju, demokratiju, vladavinu prava, zbog čega i težimo da budemo dio Evropske unije”.\nRazgovor je potvrdio visoko interesovanje za aktuelne crnogorske i regionalne teme, i podršku ambiciji Crne Gore i njenom putu ka EU, kao i integraciji Zapadnog Balkana, koji je i prioritet spoljne politike ovih zemalja.\nĐukanović je uz ponovljenu zahvalnost za gostoprimstvo, i stalnu posvećenost Crnoj Gori i ZB, čestitao jubilej formiranja Višegradske grupe i uspehe zemalja članica.


Nastaviti ulaganja u trajnu regulaciju vodotoka\nŠtab civilne žaštite Općine Novi Grad Sarajevo danas je održao sjednicu na kojoj je razmatrana aktuelna situacija uzrokovana obilnim kišnim padavinama i naglim topljenjem snijega proteklog vikenda, kada su određeni dijelovi BiH poplavili.\nNa području općine Novi Grad Sarajevo došlo je do rasta vodotoka, međutim nije bilo velikih poplava, izuzev u nekoliko objekata u Reljevu i Dobroševićima, gdje su ekipe Civilne zaštite i GSS-a na vrijeme intervenisale, kao i u Starom Hrasnom, gdje je došlo do urušavanja dijela individualnog stambenog objekta iz kojeg je sedmočlana porodica izmješetna u alternativni smještaj.\nKonstatovano je kako su ulaganja u regulaciju riječnih korita Bosne, Miljacke, Dobrinje i Lepenice, te njihovih pritoka, rezultirala značajnim smanjenjem rizika od poplava. Zaključeno je da je neophodno nastaviti ulaganja u trajnu regulaciju ostatka vodotoka koji još nisu regulisani.\nAgencija za vodno područje slivova Save već nekoliko godina realizira projekat regulacije korita Bosne koji je završen na teritoriji općine Ilidža i dijelu teritorije općine Novi Grad. U saradnji sa Agencijom, Općina je u prošloj godini u cilju provođenja preventivnih mjera zaštite ljudi i materijalnih dobara od poplava, očistila i uredila veliki dio vodotoka Bosne na svom području. Uređeno je oko tri kilometra riječnog korita, od petlje Sarajevske zaobilaznice u Bojniku do mosta u Rječici.\nTrenutno se izvode radovi na ušću Miljacke u Bosnu, gdje Općina rješava imovinsko-pravne odnose za potrebe regulacije, kojom se kvalitetno i trajno rješava pitanje plavljenja rijeka i potoka. Ostalo je još da se završi oko 3,5 kilometra regulacije Bosne nakon čega će se značajno smanjiti mogućnost poplava i u dijelu općine koji je još uvijek rizičan.\nU prošloj godini tekođer je očišćeno i uređeno 700 metara korita Miljacke, koje cijelom dužinom graniči sa općinom Ilidža, od Tržnog centra Wisa do mosta kod stočne pijace na Stupu, kao i vodotok Miljacke nizvodno od novoizgrađenog mosta u Halilovićima. Kontinuirano se radi i na regulaciji Lepeničkog potoka koji protiče kroz naselje Zabrđe, a za ovu godinu već je izabran izvođač radova za regulaciju neregulisanog dijela rijeke Dobrinje, a planirana je i regulacija Dubokog potoka.\nPored navedenog, značajna sredstva su uložena i u rješavanje oborinskih voda u padinskim dijelovima Novog Grada prilikom rekonstrukcije saobraćajnica u ulici Adema Buće, Novopazarskoj, Vejsila Čurčića, Humačka ploča i drugim novogradskim ulicama.


Hrana i turizam velike šanse Crne Gore - CdM\nHrana i turizam velike šanse Crne Gore\nZelena ekonomija je od posebnog značaja za dalji održivi razvoj Crne Gore. Može je voditi ka većoj konkurentnosti na nemilosrdnom tržištu na kome treba naći svoje mjesto i izboriti se za poziciju i udio u profitu.\n“Osim aktivnosti usmjerenih na stvaranje profita, ono podrazumijeva i brigu za prirodnu sredinu i društvenu zajednicu. Naglasak zelenog poslovanja treba, naime, da bude stavljen na zaštitu životne sredine, kako bi se negativan učinak na okolinu sveo na minimun”, kazao je Pobjedi Radovan Pejanović, redovni profesor iz oblasti ekonomije, agrarne i rurale ekonomije, metodologije naučnog rada na osnovnim, master i doktorskim studijama Poljoprivrednog fakulteta Univerziteta u Novom Sadu.\nPrema njegovim riječima zelena ekonomija je jedan od najperspektivnijih globalnih razvojnih koncepata.\n“Smanjuje rizike po životnu sredinu, što dalje pozitivno utiče na vazduh, vodu i zemljište tj. hranu, njen kvalitet i zdravstvenu bezbjednost, a što je sve za opštu dobrobit. A kada se to poveže sa prirodnim ljepotama Crne Gore i njenim turističkim i agrarnim potencijalima to je onda višestruk dobitak, pa i ekonomski”, naglašava Pejanović.\nOn je stakao da je za dalji društveno-ekonomski razvoj Crne Gore ključno pitanje novog koncepta ekonomije, novih obrazaca, čije se konkurentske prednosti zasnivaju na znanju, inovacijama i kreativnosti.\n“Riječ je, prije svega, o tzv. zelenom poslovanju, konceptu zelene ekonomije, koji je u skladu sa konceptom održivog razvoja. Taj novi pristup sa aspekta zelene ekonomije vodi ka većoj konkurentnosti Crne Gore na nemilosrdnom tržištu, na kome treba naći svoje mjesto i izboriti se za poziciju i udio u profitu. To se može postići kroz dugoročno strateško opredjeljenje, uz investicije, dobru organizaciju i odgovornost svih učesnika u lancu društvene reprodukcije”, objašnjava Pejanović.\nOn smatra da mnoge mjere i akcije koje bi se sprovele s ciljem očuvanja i zaštite životne sredine nijesu složene i skupe, te da mogu doprinijeti boljem tržišnom i finansijskom rezultatu.\n“Ovo je posebno važno za Crnu Goru, koja može biti, po mom mišljenju, konkurentna u dvije logično povezane oblasti: proizvodnja hrane i turizam”, kaže Pejanović.\nKada je u pitanju hrana, tj. poljoprivreda, nužno je, po njegovom mišljenju, agrarnim, ruralnim, populacionim i drugim mjerama ekonomske politike revitalizovati selo i vratiti mu tradicionalne i moderne društvene funkcije.\nŠto se tiče sjevernog regiona Crne Gore, po njegovom mišljenju potrebno je stalno traženje načina da se pruži pomoć ljudima iz ovih ruralnih područja, njihovim malim biznisima, poljoprivredi i srodnim sektorima da iskoriste prednosti prirodnih resursa, bezbjednog pristupa zemljištu i vodama, poboljšavajući prakse upravljanja prirodnim resursima.\n“Koncept integralnog ruralnog razvoja i multifunkcionalne poljoprivrede, uz razvoj kreativne industrije i svih oblasti preduzetništva put je razvoja i severnog i svih drugih regiona Crne Gore. Potreban je, dakle, novi koncept razvoja i nova paradigma održivog razvoja. Nastaviti sa poboljšavanjem poljoprivrednih tehnologija i efikasnijih proizvodnih usluga. Potrebno je inicirati povezivanje zainteresovanih strana sa finansijskim servisima. U kontinuitetu tražiti mogućnosti za zapošljavanje i razvoj preduzeća u ruralnim područjima”, poručuje Pejanović.\nCrnogorske konkurentske oblasti su, kako ponovo ističe, hrana i turizam, posmatrani u okviru razvoja koncepta održivog razvoja i zelene ekonomije, štiteći u isto vrijeme i unapređujući agro-biodiverzitet kao podršku održivosti ekosistema.\nTagsCrna Gora hrana Radovan Pejanović turizam vijest\nZa ovo vam ne treba redovni profesor, svako ko je završio srednju školu zna šta je neophodno Crnoj Gori i od čega može da živi. Sad kad ste poharali državu pričate nam o budućnosti? Kada vidimo ko nam vodi državu znamo da nećemo daleko\nFIBA pozdravila Crnogorce, košarkaška promocija naše zemlje


Ateisti iz Srbije među najobrazovanijima na svetu!!! – bumradio018.rs\nSrpski ateisti su među najobrazovanijim verski neopredeljenim ljudima na svetu, pokazalo je nedavna studija „Religija i obrazovanje širom sveta” vašingtonskog istraživačkog centra „Pju”. Prema ovom, prvom istraživanju te vrste, obuhvaćena je 151 država, posebno su rangirane zemlje u kojima su ateisti, agnostici, odnosno verski neopredeljeni u manjini. Među takvih 98 zemalja, Srbija deli visoko četvrto mesto s Crnom Gorom po školovanosti svojih građana „nevernika”, posle Nemačke, Novog Zelanda i Litvanije.\nDužina školovanja od osnovnog pa do univerzitetskog obrazovanja razlikuje se od zemlje do zemlje. Istraživači su zato prihvatili metodologiju koju primenjuju i Ujedinjene nacije, po kojoj se za svaki ciklus školovanja dobija određeni broj bodova. Tako na primer, srednja škola nosi dva ili tri boda (postoje niže i više srednje škole), a univerzitetsko obrazovanje se boduje sa 4, 5 i 6 bodova.\nIstraživači takođe skreću pažnju da ove podatke ipak treba uzeti s rezervom, jer su ateisti globalno gledano koncentrisani u zemljama u kojima je viši opšti obrazovni nivo, poput Zapadne Evrope, Japana, Južne Koreje ili SAD. To, međutim, ne objašnjava kako su Srbija i Crna Gora dospele u vrh liste.\nU okviru jednog drugog istraživanja vašingtonskog centra „Pju”, pod nazivom „Budućnost religija: projekcija populacionog rasta 2010–2050. godina”, navodi se da je u Srbiji pismeno 97,9 procenata odraslih. Hrišćani čine 92,6 odsto populacije, 4,2 su muslimani, a ostali su neopredeljeni ili pripadnici drugih religija. Zanimljivo je da se u projekcijama za 2050. godinu predviđa da će procenat hrišćana pasti na 88,4, a da će muslimana biti 8,1 posto.\nIstraživači su podatke razvrstali i po starosnim grupama i polu. Zaključak je da je obrazovni jaz između generacija globalni trend u skoro svim religijama, kao i da se u nekim religijama ne smanjuje jaz u obrazovanju između muškaraca i žena. Mladi muslimani danas se školuju tri godine duže od svojih roditelja ili baka i deka, a hrišćani su, u odnosu na prethodne generacije, dodali jednu, a Jevreji pola godine. Mladi ateisti takođe se sve duže školuju od svojih roditelja, i to za 2,9 godina.\nŽene su, posmatrano na nivou svetske populacije, generalno slabijeg obrazovnog nivoa.\nUtvrđene su i razlike u obrazovanju između građana razvijenih i nerazvijenih delova sveta, pa su tako hrišćani u Evropi daleko obrazovaniji od onih u Podsaharskoj Africi.\nU Sjedinjenim Američkim Državama 36 odsto hrišćana imaju više ili visoko obrazovanje, dok diplome fakulteta ima 75 odsto Jevreja, 54 odsto muslimana, 53 odsto budista i 44 procenta ateista.\nU budućnosti :\nPredviđanja za Srbiju po dekadama su sledeća: 2020. biće malo više od sedam miliona hrišćana, 390.000 muslimana i 260.000 ateista. Tokom godina smanjivaće se i broj nevernika i broj hrišćana, a rasti broj muslimana, tako da će 2050. biti 5.480.000 hrišćana, pola miliona muslimana i 210.000 ateista i agnostika.\nNavedeno je i osam zemalja u kojima do 2050. godine hrišćani više neće imati većinu, a među njima su Bosna i Hercegovina i Makedonija u kojoj će prevladati muslimani, dok će verski neopredeljeni prevladati u Francuskoj, Holandiji i na Novom Zelandu.


U nedelji pred obeležavanje Svetskog dana bez duvanskog dima (31. maj) Zavod za javno zdravlje Subotica uz podršku Kancelarije za prevenciju pušenja Instituta za javno zdravlje Srbije „Dr Milan Jovanović Batut“ organizuje akreditovani program kontinuirane edukacije za zdravstvene radnike Severnobačkog okruga na temu „Aktuelni pristupi u prevenciji i odvikavanju od pušenja“.\nU okviru akreditovanog seminara biće realizovani sledeći sadržaji:\nZastupljenost pušenja i aktivnosti na prevenciji PAS u Srbiji\nmr sc. Nadežda Nikolić, Institut za javno zdravlje Srbije"Dr Milan Jovanović Batut"\nKontrola duvana i odvikavanje od pušenja kao jedna od mera kontrole duvana\ndr Biljana Kilibarda, Institut za javno zdravlje Srbije"Dr Milan Jovanović Batut"\nZdravstvene posledice usled upotrebe PAS i duvanskih proizvoda\nDr Katarina Boričić, Institut za javno zdravlje Srbije"Dr Milan Jovanović Batut"\nPružanje podrške za odvikavanje od pušenja\nPrim. mr sc med Nada Kosić Bibić, Zavod za javno zdravlje Subotica\nRadionice na temu motivacionog intervjua, razumevanja ponašanja u stersnim situacijama i aktivnog pristupa u procesu odvikavanja od pušenja\nTest, evaluacija, podela sertifikata\nSa edukacije zdravstvenih radnika\nU prisustvu velikog broja zdravstvenih radnika iz svih zdravstvenih ustanova Severnobačkog okruga (ukupno 57) održan je stručni skup na temu “Aktuelni pristupi u prevenciji i odvikavanju od pušenja”. Šefica kontrole duvana, Dr Biljana Kilibarda, je upoznala učesnike sa trenutnim aktuelnostima u kontroli duvana u Srbiji, kao i aktuelnostima u sprovođenju mera MPOWER paketa u svetu i Evropi. Nadežda Nikolić je predstavila rezultate poslednjih istraživanja o zastupljenosti upotrebe duvana kod dece i odraslih u Srbiji, a dr Katarina Boričić o štetnim efektima upotrebe duvana i izloženosti duvanskom dimu. Dr Nada Kosić Bibić je podsetila zdravstvene radnike na ulogu zdravstvenih radnika u pružanju podrške za odvikavanje od pušenja i predstavila najsavremenije teorije o zavisnosti. Ukazala je na konflikte pušača u procesu promene i na moguće strategije u pružanju podrške pušačima za odvikavanje od pušenja, te predstavila farmakološku terapiju za odvikavanje od pušenja koja je na raspolaganju kod nas i u svetu. Stručna edukacija je imala za cilj informisanje i bolje razumevanje zdravstvenih radnika o merama kontrole duvana, kao i motivisanje za uključenje i aktivniji pristup u sprovođenje svih tih mera, posebno u pružanju podrške za odvikavanje od pušenja. Stručni skup su ispratili i lokalni mediji.


Balkanski problemi se sele u Strazbur | Politika | DW | 11.05.2007\nBalkanski problemi se sele u Strazbur\nSrbija predsedavajuća, Crna Gora nova članica Saveta Evrope\nU Palati Evrope u Strazburu Crna Gora svečano primljena a Srbija ustoličena kao polugodišnji predsedavajući u Savetu Evrope\nSrbija je od San Marina preuzela predsedavanje Komitetom ministara Saveta Evrope. Opredeljenje Srbije za Evropu bez ratova i granica sadržano je u sloganu njenog šestomesečnog predsedavanja „Jedna Evropa, naša Evropa“, rekao je u Strazburu, posle sednice Komiteta, srpski ministar spoljnih poslova Vuk Drašković. Srbija je, prema njegovim rečima, u prioritete svog angažmana na čelu najstarije evropske institucije uvela uglavnom promovisanje ljudskih i građanskih prava ali i borbu protiv terorizma i organizovanog kriminala.\nDrašković se založio da i poslednji optuženi za ratne zločine budu pronađeni, uhapšeni i isporučeni Tribunalu u Hagu iocenio da Srbija to duguje ne samo evropskim načelima prava i pravde već i sebi. Prethodno je generalni sekretar Saveta Evrope Teri Dejvsi oštro bio kritikovao Beograd jer nije ni uhapsio ni Haškom sudu predao za genocid optužene Ratka Mladića i Radovana Karadžića.\nAko većina građana Srbije smatra da optuženi za ratne zločine ne treba da budu izvedeni pred sud, Srbija može i da izađe iz Saveta Evrope, ukazao je bio Dejvis. Jedan od osnovih zahteva Beogradu prilikom prijema u Savet bila je puna saradnaj sa Haškim tribunalom. Zbog nedostatka te saradnje Srbija je i dalje pod takozvanim monitoringom što znači da komisije iz Strazbura prate sprovođenje obaveza o ljudskim praviam u ovoj zemlji.\nVuk Drašković sada je isticao da sve manjinske zajednice u Srbiji imaju široka prava a da na pojedinačne ispade netolerancije reaguju i država i javnost. Šef srpske diplomatije ukazivao je na loš položaj Srba na Kosovu i preneo protivljenje Beograda nezavisnosti pokrajine.\nPredsedavanje Srbije bilo je neizvesno i kritikovano do poslednjeg trenutka pošto je među zemljama članicama bilo mišljenja da Beogradu treba osporiti ili odložiti to pravo. Razlozi za to bili su i nesaradnja sa Haškim tribunalom ali i najnovija politička kriza u zemlji. U intervjuu za Dojče vele i berlinski stručnjak za Balkan Franc Lotar Altman ukazuje da predsedavanje Srbije Komitetom ministara Saveta Evrope jeste problem:\n“Kao prvo, ministar spoljnih poslova je i u ostavci i pred smenom. Čitava atmosfera u Srbiji posle izbora obeležena je nemogućnošću formiranja vlade. Samo prisustvo Srbije u Savetu Evrope stoga je pod lošim predznakom. A kao drugo, situaciju posebno otežava činjenica da je premijer prigrlio Radikalnu stranku i podržao Tomislava Nikolića za predsednika parlamenta. To je pogotovu u susednim zemljama izazvalo snažne negativne reakcije jer se izražava bojazan da u Srbiji ponovo jača nacionalizam. To je veliki problem za instituciju kakav je Savet Evrope, koja je zasnovana na demokratskim principima i zalaže se za Evropu nacija koje nisu nacionalističke i koje žive jedne sa drugima u miru.”\nU Evropskoj uniji su pre nekoliko godina Nemačka i Francuska bile zamenile predviđene termine predsedavanja kako ona ne bi pala u vreme predizbornih kampanja u tim zemljama. Ekspert za Balkan Altman objašnjava zašto do toga u slučaju srpskog predsedništva Savetom Evrope nije došlo:\n„Takva ponuda morala da je stigne od Srbije jer je Srbija imala pravo predsedavanja po abecednom redosledu. Moglo se to Srbiji i predložiti ali se nije znalo da će se desiti ovo sa Nikolićem a očekivalo se i da će posle izbora ipak biti formirana vlada. Na kraju više nije bilo vremena pa ni Srbija nije mogla da predloži trako nešto.“\nSkoro godinu dana po ozvaničenju nezavisnosti Crna Gora je danas postala 47. punopravna članica Saveta Evrope. Generalni sekretar Dejvis pozvao je Podgoricu da ratifikuje Evropsku konvenciju o ljudskim pravima te podsetio na obaveze koje je zemlja preuzela ulaskom u Savet a koje se tiču i borbe protiv kriminala.


Početak/Virus Korona/U Kliničkom centru Niš hospitalizovano 35 pacijenata\nNiške Vesti17. oktobra 2020.\nU Covid objektima Кliničkog Centra Niš, hospitalizovano je ukupno 35 pacijenata. Кod 21 pacijenata je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19.\nOd ukupnog broja hospitalizovanih, potvrđenih pacijenata, 2 je priključeno na aparate za veštačku ventilaciju i nalaze se u jako teškom opštem stanju.\nU ZC Lekovac u Covid bolnici, trenutno je hospitalizovano 4 pacijenata. Nema pacijenata sa potvrđenim prisustvom virusa Covid-19.\nU 3 Covid bolnice u ZC Vranje, ukupno su hospitalizovana 27 pacijenta. Кod 14 pacijenata je potvrđeno prisustvo virusa.\n18. oktobra 2020. u 19:43\nIdite slikajte te pacijente i objavite fotografije. Ko vam garantuje da je to istinita informacija? Pre objavljivanja svaku informaciju treba proveriti na licu mesta, uveriti se svojim očima i onda tek objaviti, bilo da je istinita bilo da je lažna. Budite pravi novinari a ne papagaji koji ponavljaju servirane informacije.